
: E A nagy notebooksztori 


A mai vékony, könnyű notebookcsodák hosszú utat tettek meg 
a nyolcvanas évek elejei nehézkes, varrógépméretű őseiktől, 
mire jelenlegi formájukban pompáznak az asztalunkon. Ma már 
sokan azt állítják, hogy a noteszgépek hamarosan 
népszerűbbek lesznek asztali testvéreiknél is. Ebben a 
fejezetben utánajárunk annak, hogyan is kezdődött a hordoz- 
ható gépek története. 


Máig is számos vita zajlik arról, hogy vajon melyik gép is méltó az el- 
ső laptop megtisztelő címre. Mindenesetre az nyilvánvalónak tűnik, 
hogy a laptopok világa Alan Kay-nek, egy neves amerikai technikai 
vizionáriusnak köszönhet sokat. 


A laptopok szellemi atyja, Alan Kay 


1.1 Egy futurisztikus terv 


Kay fejében a hetvenes évek első felében egy könyvméretű hordozha- 
tó számítógép körvonalai rajzolódtak ki. Az akkoriban futurisztikusnak 
ható, terv szintjén létező masinát Dynabook-nak nevezte el. A Dynabook 
vezeték nélküli hálózati képességeket, jó minőségű színes képernyőt és 


óriási számítási teljesítményt kínált volna. A tényleges magvalósuláshoz 
több mint 20 évnek kellett eltelnie. Látnokunk mindenesetre meggyőzte 
a Xerox Palo Alto Kutatási Központot, hogy dolgozzanak az elképzelé- 
sén. Végül összeállították az akkoriban rendelkezésre álló technológiá- 
ból a legjobbat, és az Alto-nak keresztelték el. Az Alto éveken belül vég- 
leges formát öltött: valójában egy miniszámítógép volt, 128-256 Kbájt 
memóriával, egérrel, cserélhető merevlemezes háttértárral (ekkoriban 
nem volt még flopi). Szöveget és képeket is megjeleníteni képes képer- 
nyője volt, sőt hálózati képességekkel is felruházták — gyakorlatilag a 
modern munkaállomás elődjének számított. Kay ezután szoftvereket 
kezdett tervezni, amelyek használhatóvá tették a gépet. 


"1.2 Lépésről lépésre 


Egyesek az IBM 5100-at tartják az első hordozható számítógépnek. 
Az 1975-ben — hat évvel a PC megjelenése előtt — napvilágot látó, úttö- 
rőnek számító 5100-as modell 22-23 kilót nyomott, és 12 különböző tí- 
pusban volt kapható, amelyek memóriamérete 16 és 64 Kbájt között 
mozgott. Ezen masinák ára elérte a 20 ezer dollárt, azonban hat hónap- 
pal a piacra kerülésük után az IBM beszüntette a gyártásukat. Beépített 
5"-os katódsugárcsöves monitort, billentyűzetet, kazettás háttértárat tar- 
talmaztak. 


IBM 5100-as modell egyesesen az öskorból: az első hordozható számítógép 


Az első igazi, használható laptopot a brit William Moggridge tervezte 
a Grid Systems Corporationnél. A Grid Compass 1979-ben került piac- 
ra, a súlya egyötöde volt az akkoriban használt masinákénak. A készülé- 
ket aztán a NASA használta űrsiklóprogramjában a 80-as évek elején. 

1981-ben Adam Osborne megalkotta: az első sikeres hordozható szá- 
míitógépet, az Osborne 1-et. A gépnek saját szoftverei és operációs rend- 
szere, billentyűzete, két flopimeghajtója és egy 57-os képernyője volt. 


Osborne-1 : az első sikeres hordozható masina 1981-ből 


Négy évvel később a japán Kyocera küldte piacra a TRS-80-at, amely, 
bár nem volt kompatibilis a PC-vel, komoly , rajongótábort" gyűjtött 
magának. A gépben egy nyolcbites processzor és 8-32 Kbájtnyi RAM 
duruzsolt. A gép egyik felét az LCD-kijelző, a másikat a billentyűzet tet- 
te ki. 

Ugyancsak 1983-ban került piacra a Gavilan Computer laptopja a kö- 
vetkező jellemzőkkel: 64 Kbájt RAM, Gavilan operációs rendszer (MS- 
DOS-t is képes volt futtatni), Intel 8088 processzor, touchpades , egér", 
hordozható nyomtató. A gép 4 kilót nyomott a , mérlegen", s a flopija 
nem volt kompatibilis más gépek hasonló meghajtójával. A készülék 
azután nem fejlődött tovább, mivel a gyártócég tönkrement. 

1984-ben az Apple előrukkolt az Apple IIc modellel. Ez egy otthonok- 
ba szánt illetve oktatási célú kompakt kis számítógép volt, és kifejezet- 
ten sikeresnek bizonyult, egészen addig, amíg az IBM be nem mutatta a 
PC Convertible-t 1986-ban. Az Apple IIc-vel ellentétben a PC Conver- 
tible már igazi laptop volt, amely szétnyitható formájával a mai modern 
noteszgépek hírnökének bizonyult. Két 3,57-os flopi volt benne. Akár- 


csak a Gavilan, ez is az Intel 8088 processzorát használta, de már 256 
Kbájtnyi memóriát kínált. A készülék 6 kilót nyomott, és komoly sikert 
ért el — gyakorlatilag ez a modell jelentette a laptopkorszak kezdetét. 

Lassanként azután egyre kisebb, praktikusabb laptopok készültek. 
Ezek között volt a Compag LT286 és az Apple Powerbook100. A 
Powerbook100 kitűnt könnyűségével, az átlagnál jóval erőteljesebb ak- 
kumulátorával, és gyorsabb, hatékonyabb processzorával, amellyel ma- 
ga mögé utasított több 286-os és 386-os PC-t. Ráadásul az Apple gépét 
elég jó áron kínálták a többi hordozható PC-khez viszonyítva. 

Voltak olyan gyártók is, akik különleges termékekkel próbáltak vevő- 
kört toborozni. Ezen termékek egyike volt az Outbound, egyike az első 
Macintosh-klónoknak. A gépet standard videokamera-akkumulátor haj- 
totta, 12 MHz-es Motorola 68HC000 processzor, 1-4 Mbájt RAM, belső 
vagy külső 20 Mbájtos merevlemez, és belső 1,44 Mbájtos flopi volt 
benne. Érdekesség volt továbbá a lecsatolható, infravörös kommunikáci- 
óra képes billentyűzet és pozicionáló eszköz, valamint hozzá csatlakoz- 
tathatták a Mac SE-hez vagy Plus-hoz, és ilyenkor a gép mindkét pro- 
cesszort használta, így kétszer gyorsabbá vált. 


1.3 Asztali képességek 


A gyártóknak később már főleg arra kellett összpontosítaniuk, hogy a 
laptopokon is elérhetővé tegyék az asztali gépek számos csábító képes- 
ségét, tulajdonságát. Az első ezek közül a színes képernyő volt, amely 
először a Dell 386-os modelljeiben, az IBM ThinkPad 360 sorozatú gé- 
peiben és az Apple Powerbook 165c és 180c modelljeiben jelent meg. 
Persze a színes kép önmagában még nem volt elég, az emberek kommu- 
nikálni is szerettek volna asztali gépeikkel, a faxküldésről nem is beszél- 
ve. Az Apple és a Compag lépett először: egy opcionális faxmodemet 
mellékeltek a Powerbook 100-as sorozathoz, illetve a 386-os, 486-os gé- 
peikhez. 


1.3.1 Névadás és ár 


A következő változtatás a nevet érintette. Néhány cég már korábban 
egyedi névvel látta el hordozható számítógépeit, így például az Apple a 
Powerbook-ot választotta, míg az IBM a ThinkPad-et. Más cégek ekkor 
még mindig olyan általános névvel illeték hasonszőrű termékeiket, mint 
a 386-os vagy 486-os. Azután a Compag Armada-nak kezdte nevezni 
egyes gépeit, a Gateway a Solo név mellett tette le a voksát, míg a Dell a 
Latitude elnevezést találta illőnek a csúcskategóriás laptopjaihoz. 

Idővel az összes laptop fülbemászó nevet kapott, és az asztali gépek 
számos kizárólagosnak számító funkciója is egyre inkább megtalálta a 
helyét a hordozható számítógépekben. Mindössze egyetlen tényező ma- 
radt, ami hátrányt jelentett a laptopoknak, mégpedig az ár. A laptopok 
mindig is nagyon drágák voltak, egészen addig, míg az Apple 1994 nya- 
rán be nem mutatta a PowerBook150-et. Ez a maga 1500 dolláros árával 
már egész elérhető közelségbe hozta a laptopok , luxusvilágát". 1999- 
ban ugyanez a cég piacra dobta az iBook-ot, amely ugyancsak a megfi- 
zethetőségével szerzett népes rajongótábort. Persze a PC-gyártók sem 
akartak lemaradni: az IBM ThinkPad R30 sorozatú gépeivel az 1000 
dolláros lélektani határ alá tudott menni. A géphez 13,37-os képernyő, 
900 MHz-es Celeron processzor, 10 Gbájtos merevlemez és 128 Mbájt 
RAM dukált. És ezzel gyakorlatilag el is érkeztünk a mához. 


Az IBM PC Convertible kagylószerűen szétnyíló formájával követendő trendet te- 
remtett 


Bár az igazat megvallva még mindig kicsit rázós tényező maradt az ár, 
a hordozható gépek manapság már kétségkívül elérhető áron kaphatók, 
így a diákok és az otthoni felhasználók is egyre gyakrabban vásárolnak 
magunknak laptopot a mobilitás jegyében, az üzleti életben pedig gya- 
korta egész egyszerűen nélkülözhetetlen kellékké vált. 

Manapság már új trendek is utat törnek, így elkerülhetetlen, hogy a 
PDA-k egyre több funkciót átvegyenek nagyobb testvéreiktől, valamint 
a tábla PC-k egyre kiforrottabbá válása is izgalmas új lehetőségekkel ke- 
csegtet, és talán döntően befolyásolni fogja a notebookok jövőjét is. 


1.4 Kis laptoptörténelem - évszámokban 


1957: T.L. Dimant egy olyan eszközt készített, amely képes volt a kéz- 
Zel írott betűk , olvasására". 

1973: Alan Kay , feltalálja" a hordozható számítógépet. Egy notesz- 
gépméretű masinát képzel el, amelyet Dynabook-nak nevez. 

1975: Megjelenik az IBM 5100. 

1979: William Moggridge megtervezi az első használható laptopot. A 
készülék Grid Compass néven kerül forgalomba, és a NASA használja 
kutatásaihoz. 

1981: Adam Osborne elkészíti az Osborne 1-et, az első széles körben 
használt hordozható számítógépet. 

1982: Az Epson piacra dobja a HX-20-at, ez az első noteszgépméretű 
hordozható számítógép billentyűzettel, szalagos tárolóval, beépített 
mininyomtatóval és kijelzővel. 

1983: A Gavilan Computer olyan laptopot készít, amely már 64 Kbájt 
RAM-mal büszkélkedhet. 

1984: Bemutatkozik az Apple IIc. Bár noteszgépméretű kompakt gép, 
nem volt igazi laptop. 

1986: Az IBM piacra dobja a PC Convertible-t 256 Kbájtos memóriá- 
val és két 3,5"7-os flopimeghajtóval. 

1989: A kicsiny, IBM PC/XT-kompatibilis Poget (nem Pocket!) PC el- 
bűvöli a szakmát, és irányt mutat a jövőre nézve. 

1990: Az Intel elkészíti az alacsony fogyasztású 803865SL processzort, 
amely igen népszerűvé válik a hordozható számítógépek körében. 


1993: Napvilágot lát az Amstad PenPad, amely a mai PDA-k előhír- 
nöke. 

1996: Megjelenik Windows CE 1.0, a Microsoft hordozható gépekre 
kifejlesztett operációs rendszere. 

1996: A Palm Pilot megkezdi hódító útját. 

2002: Testet ölt a Microsoft tábla PC elképzelése, piacra kerülnek az 
első tábla PC-k. 


Fi Mobilprocesszorok 


A személyi számítógépek világában semmi másra nem jellemző 
olyan gyors ütemű fejlődés, mint a hordozható gépekre. 
Nagyjából 1998 közepére érték el a különböző mobiltechnoló- 
giák azt a szintet, hogy végre megengedhettünk magunknak 
egy olyan hordozható gépet, ami volt olyan gyors, mint asztali 
társai. Ebben persze a processzoroknak is igen nagy szerepük 
volt. Ebben a fejezetben a notebookokba készült CPU-król 
adunk rövid áttekintést. 


2.1 Egy kis történelem 


1995 közepén az Intel egy 75 MHz-es Pentiummal rukkolt elő a no- 
teszgépek számára. A termék speciális vékonyrétegű tokozásban (7ape 
Carrier Package, TCP) került ki a nagyvilágba, ami igen kedvező hatás- 
sal volt a noteszgépek szűkös terében termelődő hőre. Feszültségcsök- 
kentő technológiát is építettek bele, amely lehetővé tette, hogy a 2,9 vol- 
ton működő mag a szabványos 3.3 voltos alkatrészekkel , kommunikál- 
jon". Így kevesebb energiát fogyasztott, és hosszabbá válhatott az akku- 
mulátor-üzemidő. Mindez elérhetővé tette a számítógépgyártóknak, 
hogy nagyteljesítményű, gazdag funkcionalitású noteszgépeket készítse- 
nek, hosszú akkumulátor-üzemidővel. Az első mobil Pentium sebessége 
1996 nyarára már elérte a 150 MHz-et. 


1997 januárjában megjelentek az első MMX technológiát tartalmazó 
mobil Pentiumok is, 150 illetve 166 MHz-es sebességgel. Ezek kezdet- 
ben az Intel 0,35 mikronos gyártástechnológiájával készültek. A hőter- 
melésük 17 watt volt, köszönhetően annak, hogy a belső mag alacso- 
nyabb feszültségen üzemelt. 1998-ra a mobil MMX lapkák már 266 
MHz-en repesztettek. Azonban az ezt megelőző év ősze is hozott egy- 
két komoly előrelépést. 

1997 szeptemberében két olyan Pentiun MMX CPU jelent meg, ame- 
lyek mindössze a felét fogyasztották az őket megelőző mobilprocesszo- 
roknak. Az új 200 MHz-es és 233 MHz-es Tillamook kódnevű CPU-k 
már az Intel 0,25 mikronos gyártástechnológiájával készültek. Az új, fej- 
lett gyártástechnológia alkalmazása először emelte teljesítmény tekinte- 
tében az asztali CPU-k szintjére a noteszgép-processzorokat. 

Az Intel néhány héttel később bejelentette a 120 MHz-es mobil 
Pentium MMX-et a mininoteszgépek számára is. Ez utóbbiak a hordoz- 
ható gépek egy új, egyre fontosabbá váló kategóriája volt, amelyek 
könnyű, kisméretű és a PC-vel teljesen kompatibilis technológiát nyúj- 
tottak. A 0,35 mikronos gyártástechnológiával készült 120 MHz-es pro- 
cesszor 2,2 voltos belső feszültségen üzemelt, és 4,2 wattot fogyasztott. 
Ezzel a termékkel végre a mini noteszgépek is teljes létjogosultságra te- 
hettek szert. 


2.1.1 Tillamook 


A Tillamook volt az első processzorok egyike, amely az Intel által ki- 
fejlesztett, laptopokba szánt mobilmodult (MMO) használta. E modul 
tartalmazta magát a processzort, 512 Kbájtnyi másodlagos gyorsítótárat, 
egy feszültség-szabályozót, egy órát és az új 430TX PCI északi hídat. A 
legnagyobb újdonság persze a 0,25 mikronos gyártási folyamat volt: ez 
kifejezetten jót tett a sebességnek és az igényelt feszültségnek. Ugyanis 
minél közelebb helyezkednek el egymáshoz a tranzisztorok, annál rövi- 
debb utat kell megtennie a jelnek, így a sebesség automatikusan növek- 
szik. Nem csoda, hogy az Intel 30 százalékos teljesítnénynövekedést 
ígért. Az előző generációs Intel mobil Pentiumoknak még 2,45 voltra 
volt szükségük, míg a Tillamook már csak 1,8 volttal dolgozott. A fe- 
szültségszabályozó arra kellett, hogy megvédje a lapkát a PCI és a me- 


móriabusztól, amelyek 3,3 volton üzemeltek. A 200 és 233 MHz-es 
CPU-k hőtermelése 3.4 illetve 3,9 watt volt. Ezek a fejlesztések közel 50 
százalékos fogyasztáscsökkenést eredményeztek az előző generációs, 
166 MHz-es mobil Pentiun MMX-hez képest. 

Több oka is volt annak, hogy a processzort egy modulba bújtatták. 
Mérnöki szempontból ez két problémával vette fel a harcot, nevezetesen 
a termelődő hővel és a csatlakozásokkal. A feszültségszabályozó és a 
lapka kisebb feszültsége segített a hőproblémák kiküszöbölésében. Sót, 
közvetlenül a processzor mellett egy hőérzékelő is helyet kapott, amely 
aktivizálta a gyártó által beépített hőeloszlató módszert. A 430TX lapka- 
készlet teremtette meg a hidat a processzor és a többi alkatrész között, és 
kommunikált a lapkakészlet másik, alaplapi felével. 

Az Intel szerint az MMO könnyebbé tette a noteszgépgyártók életét, 
akik így többet tudtak foglalkozni a gép egyéb funkcióival: nem kellett a 
rendszert minden egyes új processzornál újból kompatibilissé tenni. Mi- 
vel a legtöbb új processzor új lapkakészletet is követel, a gyártók meg- 
spórolhatták az alaplapok újratervezését. Az is igaz viszont, hogy az 
Intel ezzel szinte elvágta konkurensei útját, hiszen rákényszerítette a 
gyártókat, hogy az Intel foglalatát használják. Persze az, hogy a modul 
könnyű bővíthetőséget jelent, alig volt több hiú ábrándnál, ugyanis a 
csere sokkal komplikáltabb volt annál, mint például az asztali Pentium II 
SEC-je esetében kaptunk. Ráadásul a modul kissé otromba is volt, így az 
akkori vékonyabb noteszgépekbe már nem igazán passzolt. 


2.1.2 Mobil Pentium II 


1998 áprilisában jelentek meg a Pentium II processzorcsalád notesz- 
gépekbe szánt változatai. Az új CPU — együtt a hozzákapcsolódó mobil 
440BX lapkakészlettel — kezdetben 233 MHz-es és 266 MHz-es változa- 
tokban került piacra, MMO vagy az új, innovatív mini-cartridge toko- 
zásban, amely a processzormag mellett 512 Kbájt másodszintű gyorsí- 
tótárat tartalmazott. A mini-cartridge súlyában egynegyede, méretében 
egyhatoda, fogyasztásában pedig kétharmada volt az asztali Pentium II 
SEC cartridge-nak — ez.rendkívül alkalmassá tette a mobilfelhasználás- 
ra, még a vékony, pehelykönnyű, ultrahordozható rendszerekben is. 


Pentium II mobilmodulban és mini-cartridge-ben - a méretbeli különbség számot- 
tevő 


A 233 és 266 MHz-es processzorok az Intel 0,25 mikronos gyártás- 
technológiájával készültek, és a Pentium II-ben alkalmazott teljesít- 
ménynövelő elemek mind megtalálhatók voltak bennük (kettős függet- 
len buszarchitektúra, dinamikus végrehajtás, MMX), továbbá 512 
Kbájtnyi másodszintű gyorsítótárat is tartalmaztak. A rendszerbusz 66 
MHz-en futott, és beépített energiagazdálkodási funkciók gondoskodtak 
az alacsony energiafogyasztásról. A belső magfeszültség 1,7 V volt, így 
az Intel legalacsonyabb feszültségű mobilprocesszorának számított. A 
233 MHz-es változatnak 6,8 watt volt a hőtermelése, a 266 MHz-esnek 
pedig 7,8 watt. A másodszintű gyorsítótárral együtt ez az érték 7, 5 watt- 
ra és 8,6 wattra ugrott. 

1999 elején az Intel a mobil Pentium II processzorok új vonalát mutat- 
ta be. A Dixon újdonsága abban rejlett, hogy a másodszintű gyorsítótár a 
szilíciumlapkára költözött, és a magfrekvencia feléről teljes sebességűvé 
vált. Bár a 333 és 366 MHz-es CPU-k másodszintű gyorsítótára csak 


256 Kbájtos volt az előző mobil PII CPU-k 512 Kbájtjhoz képest, a 
gyorsítótár hatékonysága háromszorosa lett a nagyobb sebesség és a 
CPU-hoz való közelsége miatt. 

A már meglévő mobilmodul és mini-cartridge tokozás mellett a Dixon 
egy kisebb, vékonyabb és könnyebb BGA (Ball Grid Array) tokozásban 
is napvilágot látott. A BGA a mini-cartridge méretének fele volt, így re- 
mekül illett a mini noteszgépekbe. Az új kialakításnak köszönhetően 
csökkent a fogyasztás, így növekedhetett az akkumulátor-üzemidő, ami 
kulcsfontosságú egy hordozható PC-nél. A 336 MHz-es mobil Pentium 
II belső magfeszültsége 1,6 V volt, és körülbelül 15 százalékkal keve- 
sebbet fogyasztott az ugyanezen az órajelen futó, korábbi mobil Pentium 
II processzoroknál. 

1999 közepére elkészült a 400 MHz-es változat is, amely az Intel első, 
0,18 mikronos gyártástechnológiával készülő processzora volt. A 128 
Kbájt integrált másodszintű gyorsítótárat tartalmazó CPU négyféle toko- 
zásban került forgalomba: mini-cartridge-ben, BGA-ban, microPGA- 
ban és mobilmodulban. 


2.1.3 Mobil Celeron 


A Dixon-nal egyidőben (1999-ben) mutatta be az Intel az első mobil 
Celeron processzorait 266 és 300 MHz-es sebességgel. Technikailag 
ezek csupán annyiban tértek el a Dixon-tól, hogy csupán 128 Kbájtnyi 
lapkába épített másodszintű gyorsítótárat tartalmaztak a 256 Kbájt he- 
lyett. Azonban rendkívül kellemes áron kerültek forgalomba, amellyel 
az Intel a piac alsóbb szegmesét célozta — igen sikeresen. 

1999 őszére a Pó mikroarchitektúrán alapuló mobil Celeron család el- 
érte a 466 MHz-es sebességet. BGA, microPGA (ez processzort és egy 
piciny foglalatot tartalmaz), és mobilmodul tokozásban egyaránt kapha- 
tó volt. 

2001-ben a 0,13 mikronos Pentium III Tualatin lapka vált az Intel mo- 
bil CPU-stratégiájának kulcsszereplőjévé. Ekkor már mindenféle no- 
teszgép kapható volt: a minden hájjal megkent, 157-os képernyővel fel- 
szerelt modellektől kezdve, a 2 cm vastag, 1,5 kiló súlyú ultrahordoz- 
ható gépekig. A gyártók a kisebb gépekre többféle elnevezést alkalmaz- 
tak, így , vékony és könnyű", , mininoteszgép" vagy , szubnoteszgép". 


2002 tavaszán napvilágot látott a mobil Celeron CPU-k feszültség te- 
kintetében 1,15 V és 1,7 V között mozogtak, sebesség szempontjából a 
hagyományos feszültségű verziók az 1,2 GHz-et is elérték, az alacsony 
feszültségű változatok pedig 677 MHz-cel ketyegtek. 


2.1.4 AMD mobil Ké processzorok 


Az asztali K6-2 processzorokban is megtalálható 3DNow! technológia 
1999-ben bemutatkozott a mobil változatban is, ezzel az Intel orra alá 
pörkölve, mivel a hasonló 3D képességeket felvillantó Pentium III csak 
később jelent meg. Emiatt számos jelentős noteszgépgyártó — többek 
közt a Compag és a Toshiba — szívesen használta a mobil K6 család lap- 
káit. 

Az AMD K6 mobilprocesszorai 266, 300 és 333 MHz-es változatok- 
ban, Socket7 és Super7 platform-kompatibilis, 321 tűs kerámia PGA to- 
kozásban vagy BGA tokozásban kerültek forgalomba. A CPU magfe- 
szültsége 1,8 V volt, a hőtermelése pedig az általános alkalmazások fut- 
tatásakor kevesebb, mint 8 watt. 

A mobil K6-2 processzorcsaládot később kiegészítette a nagyobb tel- 
jesítményű P sorozat. Mindkét CPU-család tartalmazott olyan teljesít- 
ménynövelő funkciókat, mint a már említett 3DNow! technológia vagy a 
Super7 noteszgép-platformok támogatása — ez utóbbi magába foglalta a 
100 MHz-es rendszerbuszt, 2X AGP-t, és (a maximum) 1 Mbájt méretű 
másodszintű gyorsítótárat. 1999 őszére a mobil K6-2 P sebessége elérte 
a 475 MHz-et - ez volt akkoriban a legmagasabb órajelű CPU az x86-os 
noteszgépek között. 

1999 közepén bemutatkozott a mobil K6-IH P processzor, amely már 
az AMD hatodik generációs mikroarchitektúrájára épült, és a cég egye- 
dülálló TriLevel gyorsítótárát alkalmazta. Ez a maggal azonos sebessé- 
gen ketyegő, 64 Kbájtos elsőszintű gyorsítótárat, egy ugyanilyen sebes- 
ségen futó, belső 256 KB-os másodszintű gyorsítótárat és egy opcioná- 
lis, külső harmadszintű gyorsítótárat tartalmazott, amelynek a mérete 
akár 1 Mbájtos is lehetett. A 21,3 millió tranzisztort tartalmazó procesz- 
szor magfeszültsége 2,2 V volt, és 0,25 mikronos gyártástechnológiával 
készült. Eredetileg 380 MHz-es változatban árulták, azután 1999 őszére 
már elérte a 450 MHz-et. 


[ 


2000 tavaszán az AMD a mobil K6-III3- és a K6-2-- processzorcsalá- 
dok megjelenésével áttért a 0,18 mikronos gyártástechnológiára. A kö- 
vetkező év elején egy újabb mérföldkőhöz érkezett a cég, amikor beje- 
lentették az első hetedik generációs processzorokat, a 600 és 700 MHz- 
es mobil Duron-okat. 


2.1.5 Mobil Pentium III 


1999 októberében amikor az Intel bejelentett egy rakás 0,18 mikronos 
Pentium III processzort, piacra dobta az első mobil Pentium III lapkákat 
is. Az új processzorok 400, 450 és 500 MHz-es órajellel ketyegtek, és 
100 MHz-es rendszerbusszal rendelkeztek — ezzel teljesítmény tekinte- 
tében mintegy 100 százalékkal felülmúlták az Intel addigi leggyorsabb 
mobilprocesszorát. A CPU-k az akkoriban elérhető legkisebb tokozást, a 
bélyegnyi méretű BGA-t kapták. A 400 MHz-es processzorok magfe- 
szültsége pedig különösen alacsony, 1,35 V volt. 


Az Intel 2001 márciusában mutatta be a történelem első 1 GHz-es mobilpro- 
cesszorát, a mobil Pentium III család egyik prominens tagjaként 


2001 közepén egy újabb fontos lépésnek lehettünk tanúi az Intel 
mobilprocesszorainak evolúciójában, amikor bemutatkozott a Pentium 
III-M. E termék az Intel új 0,13 mikronos, Tualatin kódnevű Pentium III 


magján alapult. 2002 tavaszára már a Tualatin-alapú Pentium III-M 
CPU-k széles választéka állt rendelkezésre. A magfeszültség 1,1-1,4 V 
között váltakozott, míg órajel tekintetében a standard feszültségű válto- 
zatok 1,2 GHz-en robogtak, az alacsony és ultraalacsony feszültségűek 
pedig 866 és 766 MHz-en. 


2.1.6 A SpeedStep technológia 


Néhány héttel azután, hogy napvilágot látott a Dixon, az Intel egy for- 
radalmian új mobilprocesszor technológiát mutatott be. A Geyserville 
kódnevű megoldás lehetővé tette a mobil PC-knek hogy magasabb frek- 
vencián üzemeljenek, amikor a konnektorba vannak dugva, illetve auto- 
matikusan kisebb frekvenciára — így takarékosabb fogyasztásra — váltsa- 
nak, amikor akkuról működnek. A technológia aztán végleges formájá- 
ban a 600 és 650 MHz-es mobil Pentium III processzorokban jelent meg 
2000 elején, SpeedStep név alatt. 

A SpeedStep technológia két teljesítménymódot kínál: a maximális 
teljesítményre és akkura optimalizált üzemmódot. Amikor bedugjuk a 
gépet a konnektorba, a noteszgép automatikusan maximális teljesítmény 
üzemmódba kapcsol, ekkor a processzor sebessége a lehető legmaga- 
sabb lesz. A váltások a másodperc törtrésze alatt mennek végbe, olyan 
gyorsan, hogy a felhasználó számára észrevétlenek maradnak, még ak- 
kor is, ha például olyan teljesítményigényes alkalmazások közepette tör- 
ténnek, mint a DVD-lejátszás. Természetesen akkor is választhatjuk a 
maximális sebesség üzemmódot, ha akkuról üzemeltetjük a gépet — az 
átváltáshoz csupán egy ikonra kell kattintanunk a képernyő alján, és még 
csak újraindításra sincs szükség. 

Az Intel hardveres és szoftveres fejlesztéseket — változtatásokat a 
BIOS-on, a lapkakészleten — egyaránt végrehajtott a SpeedStep zavarta- 
lan működéséhez. Az operációs rendszerben és az alkalmazásokban 
semmilyen változtatás nem szükséges a technológia kihasználásához. 


2.1.7 Transmeta Crusoe 


2000 elején a Transmeta felfedte innovatív x86 kompatibilis lapkacsa- 
ládját, amelyet kifejezetten a mobilpiacra terveztek, hiszen célja az 
akkumlátor-üzemidő jelentős meghosszabbítása volt. A Crusoe procesz- 

szor alapvetően egy szoftveres megoldás, ahol a nagyszámú tranzisztort 
váltanak ki egy újszerű szoftveres megoldással. 

A hardver egy VLIW (nagyon hosszú utasításszó) CPU, amely óraje- 
lenként akár négy művelet végrehajtására is képes. A VLIW natív utasí- 
táskészlete még csak nem is emlékeztet az x86-oséra — alacsony fo- 
gyasztású, gyors , munkára" tervezték. Az ezt körülölelő szoftverréteg 
adja az x86-os programoknak azt a látszatot, mintha x86-os hardveren 
futnának. E szoftverréteget Code Morphing-nak (kódátalakító) nevezik, 
mivel dinamikusan , átalakítja" (morph), azaz lefordítja az x86-os utasí- 
tásokat VLIW utasításokká. 

A Transmeta szoftvere az x86-os utasításkötegeket egyszer fordítja le, 
a kapott fordítást pedig elmenti a cache-be. Amikor legközelebb újra a 
(már lefordított) kód kerül végrehajtásra, a rendszer átugorja a fordítás 
műveletét, közvetlenül végrehajtva az immár optimalizált fordítást. Ez- 
zel az egyedi módszerrel tranzisztorok millióit lehet megspórolni. A 
Crusoe nagyjából egynegyedét használja annak a tranzisztorszámnak, 
ami egy hasonló teljesítményű hardverhez kellene. Így kisebb, gyorsabb 
és energiatakarékosabb lehetett, mint ahagyományos CPU-k. 

A Crusoe processzorcsalád eredetileg két típusban volt hozzáférhető, 
a TM5400 és a TM3120 változatokban. Az IBM gyártotta lapkák nem 
igényeltek közvetlen hűtést, így tovább csökkentették a helyigényt. 

Az első Crusoe alapú rendszer 2000 őszén került a boltokba egy Sony 
ultrahordozható laptop személyében, és szinte azonnal áldozatául esett a 
teljesítményét nem éppen ragyogónak kikiáltó kritikáknak. Azonban ér- 
demes tudni, hogy a különleges működési elvből kifolyólag a hagyomá- 
nyos egymenetes benchmark-tesztek nem éppen voltak alkalmasak a 
lapka által nyújtott teljesítmény hiteles mérésére. 


2001-ig az AMD összes mobil CPU-ja a K6-on alapult. Eközben a cég 
Athlon/Duron processzorai sikeres csapásokat mértek az Intelre az aszta- 
li CPU-k területén, rendkívül kedvező ár/teljesítmény arányukkal. 2001 
elején az AMD elhatározta, hogy a mobil szegmensben is megszoron- 
gatja az Intelt. A Spitfire magon alapuló mobil Duron-ok tulajdonságaik 
tekintetében az asztali társukra ütöttek: 200 MHz-es effektív rendszer- 


busszal, 128 Kbájtnyi elsőszintű és 64 Kbájt másodszintű gyorsítótárral 
rendelkeztek. A lapka magja 1,4 V feszültséggel üzemelt (az asztali 1,6 
V-tal), ami nagyjából 2-3 óra akkumulátor-üzemidőt jelentett. A CPU-t 
kezdetben 600 és 700 MHz-es változatokban árulták. 


Az AMD Duron márkanévvel ellátott processzorai a mobil szegmensben is felet- 
tébb kedveltnek bizonyultak 


Valóságos háború tört ki a mobilprocesszor-piacon, amikor az Intel 
bejelentette a 0,13 mikronos Pentium III Tualatin magot 2001 közepén, 
míg az AMD az ugyancsak 0,13 mikronos Morgan és Palomino pro- 
cesszormagokkal válaszolt a kihívásra. Az AMD termékei a másodszin- 
tű gyorsítótár méretében tértek el egymástól (64, illetve 256 Kbájt). A 
kedvezőbb árú noteszgépekbe szánt Morgan mag Duron márkanév alatt 
került forgalomba, míg a nagyobb teljesítményű Palomino Athlon 4 
márkanév alatt. 

2002 tavaszán a mobil Duron-ok már 1,2 GHz-es változatban is kap- 
hatók voltak. 


2.1.9 Mobil Athlon 4 


Az AMD Palomino magja elsőként a mobil Athlon 4 processzorokban 
debütált. Az Athlon 4 és Pentium 4 közötti elnevezésbeli hasonlóság va- 
lószínűleg nem a véletlen műve volt, hanem az AMD okosan az Intel 
többmillió dolláros, Pentium 4-et népszerűsítő marketingkampányát 1o- 
vagolta meg vele. A Palomino mag az asztali processzorok esetében az 
XP márkanevet kapta. A processzor olyan újdonságokat mutatott fel, 
mint a továbbfejlesztett hardveres előzetes adatbehívás (data prefetch), 


Az AMD mobil Athlon64 32004. processzora teljesítménybajnok az asztali gép- 
helyettesítő laptopok körében 


az Intel SSE utasításkészletének teljes tánogatása, csökkentett fogyasz- 
tás, valamint a beépített hőérzékeny dióda a túlmelegedés ellen. 

A mobil Athlon 4 tartalmazta az AMD PowerNow! technológiáját, 
amely lehetővé teszi a processzornak, hogy dinamikusan változtathassa 
az órajelét és a feszültségét a futó alkalmazások függvényében. 2002 ta- 
vaszára a leggyorsabb mobil Athlon 4 a 1600-- modell volt. 


2.1.10 A PowerNow! technológia 


A PowerNow! az AMD válasza az Intel SpeedStep-jére. A működési 
alapelv egyszerű: egyes alkalmazások kevesebb energiát igényelnek má- 
soknál. A szövegszerkesztés például kevésbé izzasztja meg a procesz- 
szort, míg a DVD-lejátszás, a fotók szerkesztése már komolyabb munkát 
követel a CPU-tól. A PowerNow! automatikusan szabályozza a procesz- 
szor teljesítményét, dinamikusan beállítva a működési frekvenciát és a 
feszültséget a feladathoz mérten. Így tetemes mennyiségű energia spó- 
rolható meg. A mobil Athlon 4-ben a PowerNow! technológia 32 sebes- 
ség/feszültség lépcsőfokot tett lehetővé, kezdve az 500 MHz/1,2 V-tól a 
processzor maximális órajeléig. A felhasználó a PowerNow! működésé- 
ből mindössze annyit észlel, hogy megnövekszik az akkumulátor-üzem- 
idő. 


2.1.11 Mobil Pentium 4 


Az Intel Pentium 4-M CPU-ja 2002 tavaszán került a piacra, 1,7 GHz- 
es órajellel. Átlagosan két wattot fogyaszt. Ezt az értéket úgy éri el, hogy 
amikor csak lehetséges, 1 V-os feszültség alá ereszkedik, amikor pedig 
csúcsteljesítményre van szükség, 1,3 V-ra emeli a feszültséget. Ezzel a 
valós idejű, dinamikus feszültségszabályozással jelentősen növeli az ak- 
kumulátor-üzemidőt. A Deep Sleep Alert State dinamikus energia-gaz- 
dálkodási üzemmód pedig még a legrövidebb inaktív időszakokban — pl. 
a billentyűleütések között — is korrigálja a feszültségszintet az akkumu- 
látor-üzemidő megnyújtása érdekében. 


2.1.12 Centrino 


Az Intel jelenlegi legfejlettebb mobilplatformja — amelyet még 2003 
januárjában jelentett be — a Centrino nevet kapta. A fejlett processzor 
mellett az Centrino a hosszú akkumulátor-üzemidőre és a beépített 
vezeték nélküli LAN technológiára helyezi a hangsúlyt. A rendszer szí- 
vét képező Pentium-M processzort nem szabad összekeverni a Pentium 
4-M-mel, mivel egy teljesen önálló, noteszgép-használatra tervezett ter- 
mékről van szó. A Centrino platform egészen konkrétan három kompo- 
nenst foglal magába: a Pentium-M processzort, az Intel 855 lapkakész- 
letcsaládot és az Intel Pro/Wireless hálózati csatoló családját. 

Mivel az energiafogyasztás egyértelmű összefüggésben van az órajel- 
lel, nem meglepő, hogy a Pentium-M kisebb órajelen ketyeg a Pentium 
4-M-nél — ez kezdetben 1,3-1,6 GHz-et jelentett. Viszont lényeges tudni, 
hogy az 1,6 GHz-es Pentium-M egy 2,4 GHz-es Pentium 4-M teljesít- 
ményét nyújtja, 50 százalékkal kevesebb energiafogyasztás mellett. 

Az új lapka a SpeedStep technológia továbbfejlesztett változatát is tar- 
talmazza, amely — amennyiben a helyzet engedi — dinamikusan csökken- 
ti a processzor sebességét és feszültségét. Hogy teljes legyen a haté- 
konyság, az Intel 855-ös lapkakészlet is kiveszi a részét a takarékosság- 
ból. A lapkakészlet egyébként 400 MHz-es rendszerbuszt biztosít 3,2 
GBps sávszélességgel, DDR memóriacsatornákat 2,1 GBps sávszéles- 
séggel, és AGP 4x interfészt a grafikához. A déli híd UltraATA/10 támo- 
gatást, 10/100BaseTX Ethernetet, AC97 hangzást, PC Card támogatást, 
modemet és USB2-t kínál. Az eredeti lapkakészlet két változatban került 


piacra: a 855PM és 855GM verzió csupán abban tér el, hogy az utóbbi 
beépített grafikus vezérlőt is tartalmaz. 


2.2. Útmutató a vásárláshoz 


A legrégebbi laptop, amelyet talán még érdemes megvásárolni, Pen- 
tium II 400 MHz-es processzort használ. Ez a maga idejében egy igen 
fejlett processzor volt, és egyike a leggyorsabbaknak, mielőtt a Pentium 
III mobilprocesszorok megjelentek volna. A Pentium II 400 még megle- 
hetősen , hűvös" volt, huzamos akkumulátor-üzemidőt nyújtott, ezért 
gyakran kapott helyet a vékonyabb noteszgépekben. A Pentium II-es 
laptopok közül e 400 MHz-es CPU-val felszerelt gépek voltak a legjob- 
bak. 

Egy kicsivel több pénzért már kaphatunk egy gyorsabb, használt 
Pentium III-as laptopot. E laptopok órajele 450 MHz-től 1,4 GHz-ig ter- 
jed. Amikor megjelentek a 600 MHz-es modellek, a SpeedStep techno- 
lógia is bemutatkozott, amely nagyban megnöveli az akkumulátor- 
üzemidőt azzal, hogy a megfelelő időben csökkenti a CPU sebességét. 

Amikor a Pentium III-ak túllépték az 1,12 GHz-et, a másodszintű 
gyorsítótárat 256 Kbájtról 512-re növelték bennük. Ezek a Pentium III- 
ak nagyon jó vételnek bizonyultak, hiszen olcsóbbak a széles körben ke- 
resett Pentium 4 modelleknél, viszont még mindig rendkívül jó a teljesít- 
ményük. 

A Pentium III mellett érdemes megemlíteni a Celeron processzorokkal 
felszerelt gépeket is, amelyek ugyanazon az órajelen futnak, azonban a 
másodszintű gyorsítótár esetükben csupán 128 Kbájt. 


2.3. A jelenlegi notebookprocesszorok 


Jelenleg az Intelnek két fő aduja van: a Centrino platformba tartozó 
Pentium-M és a Pentium 4-M. Ennek ellenére nem esik a , két dudás egy 
csárdában" hibájába, mivel a Pentium 4-M az , asztali gépet helyettesí- 
tő" kategóriájú hordozhatókba kerül, míg a Centrino a vékonyabb, 
könnyebb típusokba, ahol alapvető követelmény a hosszú akkumulátor- 


üzemidő. 


Az AMD az utóbbi időben nem kápráztatta el a notebookrajongókat, 
mégis az első helyet tudhatja magáénak az Athlon 64 3200---szal a leg- 
gyorsabb asztali gépet helyettesítő mobil processzorok között. 

Egy másik, kisebb játékos a Transmeta, aki nemrég rukkolt elő az 
Efficeon processzorával. A Transmeta erőssége a kicsi, alacsony fo- 
gyasztású CPU készítése, ahogy azt már a Crusoe esetében is megmutat- 
ta. Az olyan cégek, mint a Sony vagy a Fujitsu-Siemens szívesen építik e 
lapka köré ultrahordozható termékeiket. 


2.3.1 Mobil Athlon 64 


64 bites processzorra van szükségünk? Egyelőre talán még nem iga- 
zán, azonban az, hogy szinte az összes alkalmazásban az Athlon 64 a 
leggyorsabb mobil CPU, igazolja a létjogosultságát. Az AMD jóval ki- 
sebb vállalat az Intelnél, így nincs elegendő forrása ahhoz, hogy egy- 
szerre több fronton fejlesszen processzorokat. Így a mobil Athlon 64 
alapvetően egy optimalizált asztali processzor, ami ezért nem büszkél- 
kedhet a legjobb fogyasztással. Azonban aki egy asztali gép teljesítmé- 
nyére vágyik a notebookok világában, keresve sem talál erősebb CPU-t. 


2.3.2 Efficeon 


A Transmeta terméke az ultrahordozható gépek mobilprocesszora. Az 
új Efficeon TM8600 processzor (1,1 GHz) 192 Kbájt elsőszintű és fej- 
lett, I Mbájtos másodszintű gyorsítótárat tartalmaz. Az új lapka már 
0,13 mikronos gyártástechnológiával készült, és integrált északi híddal 
szolgál, amely DDR támogatást, AGP vezérlőt és HyperTransport inter- 
fészt kapott. 

Teljesítmény szempontjából a lapka azt nyújtja, amit egy I GHz-es 
Pentium III laptoptól kapnánk. Ez bőven elég a szövegszerkesztésre, az 
internetes barangolásra, a táblázatkezelésre, de aki digitális tartalmat 
szeretne készíteni, jobban teszi, ha erősebb processzort választ. 


-" Az akkumulátorokról 


Biztosan sokan bosszankodtak már amiatt, hogy egy-egy jó 
minőségű elem vagyonokba kerül, az akkumulátorról mégsem 
akarnak hallani. Ez utóbbiakról ugyanis elterjedt, hogy gyenge 
energiaforrások, amelyek mindig éppen akkor merülnek le, 
amikor szükség lenne rájuk. Ebben a fejezetben annak járunk 
utána, hogy vajon igazak-e ezek az állítások. 


3.1 Szárazelemek és akkumulátorok 


Az, amit az emberek általában , elemként" emlegetnek, valójában csak 
egy alkategória, ilyenkor a klasszikus szárazelemről van szó. Ha egyszer 
egy szárazelem lemerült, akkor használhatatlanná válik. Az a kémiai fo- 
lyamat, amely az elektromos áramot felszabadítja, nem vagy csak nehe- 
zen visszafordítható. A szárazelemek névleges cellafeszültsége 1,5 volt, 
függetlenül attól, hogy egy régi cink-szén-, alkáli vagy RAM-celláról 
van szó. A RAM (Rechargeble Alkaline Manganese) az alkáli elemek 
egy külön típusa, amely többször is feltölthető. 

A lítium elemek cellafeszültsége nominálisan 3 volt, azonban ma már 
léteznek 1,5 voltos lítiumcellák is. 

Az akkumulátorok vagy szekunder áramforrások lemerülés után újra 
feltölthetők. A töltésciklusok száma, vagyis hogy egy akkumulátor 
hányszor tölthető újra, döntő módon a típustól függ. A nikkel-kadmium- 
akkumulátorok (NiCd) esetében a gyártók általában 1000 töltésciklust 
adnak meg, de megfelelő kezelés esetén akár 3000 ciklust is kibír egy- 
egy ilyen akku. 

A nikkel-metálhidrid-akkumulátorok (NiMH) lényegesen kevesebb 
ciklusig bírják. A legtöbb gyártó 500 töltésciklust garantál. Még rosz- 
szabb a helyzet a lítium-ion-akkumulátoroknál (Lilon), amelyek már 
200 töltés után elhasználódnak. 

A szárazelemek és az akkumulátorok cellafeszültsége — legalábbis pa- 
píron — különbözik: a NiCd- és NIMH-akkumulátoroknál nominálisan 
1,2 volt, a Lilon-akkumulátoroknál 3,6 volt. Az új lítium-polimer- 


akkumulátorok gyakorlatilag megegyeznek a Lilon-akkumulátorokkal, 
mindössze annyi a különbség, hogy azok elektrolitja nem folyékony, ha- 
nem zselészerű. 

A teljesség kedvéért meg kell még említenünk a 2 volt cellafeszültsé- 
gű ólomakkumulátorokat is, amelyek azonban a hordozható eszközök 
esetében nem játszanak szerepet. 


3.2 Feszültség, áram és teljesítmény 


Amikor elemeket használunk, abban reménykedünk, hogy hosszú üze- 
melési időre számíthatunk. Ha a tápfeszültség egy bizonyos érték alá 
esik, minden elektromosan működtetett eszköz működése megszűnik. 
Vegyünk például egy digitális fényképezőgépet. Az elemtartóba négy 
elem fér. Amint a feszültség négy volt (vagyis cellánként 1 volt) alá esik, 
a kamera kikapcsol. 

A működés során a fényképezőgép 4 voltnál 300 milliamper (mA) ára- 
mot fogyaszt. A feszültségből és az áramból adódik az elektromos telje- 
sítmény, a példánkban ez 1,2 watt. Ezt az 1,2 wattos feszültséget kell az 
elemeknek a működés során szolgáltatniuk. Ha például a kamera 6 órán 
át üzemel egy elemcsomaggal, 1,2 watt x 6 óra, azaz 7,2 wattóra kellene. 
Ezt az adatot, a wattórát — kissé átalakított formában, nevezetesen kilo- 
wattóraként (kWh) — mindannyian jól ismerjük a gázszámlánkról. Ez az 
energia mértékegysége. 

Jó lenne, ha az elemekre rányomtatnák azt az adatot, amely wattórá- 
ban adna felvilágosítást annak energiatartalmáról. Ez az érték azonban 
sajnos egyetlen elemen sincs feltüntetve. Ehelyett a kapacitás adatait ta- 
láljuk meg rajtuk, mégpedig milliamperórában (mAh). Ha például egy 
NIMH-akkumulátoron az áll, hogy ,, 1800 mAh", az azt jelenti, hogy az 
akkumulátor egy órán keresztül 1,8 ampert vagy 10 órán át 180 mA-t 
szolgáltat. Azt gondolhatnánk, hogy ha ezt az értéket megszorozzuk a 
cellafeszültséggel, megkapjuk a cellák energiatartalmát. A dolog azon- 
ban ennél — mint oly gyakran — bonyolultabb, az a számítás, mely szerint 
1800 mAh szorozva 1,2 volttal egyenlő 2,16 wattóra, nem stimmel. 

Egyrészt az elem által nyújtott energiamennyiség döntő módon a ter- 
helés fajtájától függ. Általánosságban elmondhatjuk: minél több teljesít- 


ményt veszünk ki egy elemből, annál kevesebb használható energiát biz- 
tosít. Ezen kívül egy második összefüggésre is fel kell hívnunk a figyel- 
met: minél magasabb a felvett áram, annál kevesebb feszültséget ad az 
elem. A példánkban szereplő 1800 mAh x 1,2 voltos számításunk tehát 
nem stimmel, mert az akkumulátor nem ad feltétlenül 1,2 voltot. 


3.3 Cellafeszültség és feszültséghelyzet 


Mint már említettük, minden elemtípusnál megadják a névleges cella- 
feszültséget. Ez azonban nem jelenti azt, hogy egy alkáli cella mindig 1,5 
voltot ad, míg egy NiCd-akkumulátor csak 1,2 voltot. A cellafeszültség 
sokkal inkább a töltöttségi állapottól és az igénybevételtől függ. Ha a teli 
elemet egy voltmérővel csatlakoztatott fogyasztó nélkül mérjük, a száraz- 
elemek valamivel az 1,5 voltos nominális feszültség felett vannak, míg a 
NiCd- és a NIMH-akkumulátorok lényegesen a nominális 1,2 volt felett. 

Más a helyzet, ha egy erős fogyasztót csatlakoztatunk. A fent említett, 
körülbelül 300 mA áramfelvételű digitális fényképezőgép esetében egy 
félig lemerült alkáli elem terhelés mellett lényegesen kevesebb, mint 1,5 
voltot ad, míg egy félig kiürült NiCd-akkumulátor azonos terhelés mel- 
lett még mindig valamivel többet. A szárazelemek cellafeszültsége ter- 
helés mellett idővel folyamatosan csökken, míg az akkumulátoroknál 
ugyan kezdetben kicsit csökken, de aztán hosszabb ideig konstans ma- 
rad. Az alkáli elemek feszültsége nagyon hamar lecsökken az akkumulá- 
tor feszültsége alá, és ezzel a szárazelemek magasabb cellafeszültségé- 
nek gyakran emlegetett előnye máris elvész. 

Feszültséghelyzetről beszélünk akkor, ha egy cella tulajdonságát a ter- 
helés alatti feszültség szempontjából minősítjük. Annak a cellának, ame- 
lyik erős terhelés alatt csak keveset fogyaszt, jó a feszültséghelyzete. 
Annak a cellának viszont, amelyik már csekély terhelés során is merül, 
rossz a feszültséghelyzete. 

A NiCD- és a NiMH-akkumulátorok általában jobban bírják a nagy 
áramterhelést, mint a szárazelemek — jobb a feszültséghelyzetük. A vi- 
szonylag magas áramot igénylő alkalmazásoknál a feszültséghelyzet 
döntő szerepet játszik. Ha egy elem feszültsége gyorsan lecsökken, ak- 
kor csak részlegesen hasznosítható annak kapacitása. Jó példa erre a di- 


gitális fényképezőgép. Szárazelemmel gyakran csak néhány fotót tu- 
dunk készíteni, a feszültség nagyon hamar a kamera által elviselt mini- 
mum alá esik. Ha az üresnek vélt elemeket berakjuk a távirányítóba, 
azok még hónapokon át működnek. 


3.4 Kapacitás 


Most pedig tisztázzuk, mit is jelent az akkumulátorokon megjelenő 
rejtélyes kapacitási adat. A példánkban szereplő NiMH-akkumulátoron 
olvasható ,, 1800 mAh" adat a megadott áramterhelésre vonatkozik. A 
különböző akkumulátorok összehasonlíthatósága érdekében a gyártók 
megegyeztek abban, hogy a kapacitási adatot (C) a kapacitási érték ötö- 
dének áramterhelésére vonatkoztatják. , 0,2C"-ként is jelölik ezt az érté- 
ket. Az 1800 mAh-akkumulátorok esetében ez tehát 360 mA-es terhelés- 
nek felelne meg. Ha az akkumulátortól több mint 0,2C-értékű áramot 
veszünk el, nem éri el a megadott kapacitást, ha kevesebbet veszünk el, 
túl is lépi az értéket — legalábbis elméletileg. 

De mi a helyzet a szárazelemekkel? Ezeken nem találhatunk kapacitá- 
si értéket. Nos, magas áramterhelés esetén még a drága, márkás elemek 
sem érik el a modern NiMH-akkumulátorok szintjét. Ha tehát valaki di- 
gitális fényképezőgépet, walkmant vagy elemzabáló játékot akar mű- 
ködtetni, nemcsak a költségek szempontjából jár jobban az akkumulá- 
torral, hanem hosszabb üzemelési időt is biztosít magának. Téves azon- 
ban ennek alapján azt a következtetést levonnunk, amely szerint a szá- 
razelemek teljesen feleslegesek volnának. Az akkumulátoroknak meg- 
van az a kellemetlen tulajdonságuk, hogy viszonylag hamar lemerülnek. 
Ezért a szárazelemek inkább a kevésbé energiaigényes felhasználási mó- 
dokra alkalmasak, például távirányítókhoz vagy faliórákhoz. 


3.5 Kitartó noteszgépek 


A tranzisztorok számánál igaznak bizonyuló Moore-törvény sajnos 
nem alkalmazható az akkumulátorok kapacitására: ez utóbbi nem duplá- 
zódik 18 havonta. Már az is jó hír, ha csekély öt százalékkal növekszik a 
teljesítménye. 


A noteszgépekben az akkumulátor-üzemidő hosszabbodása inkább an- 
nak tudható benne, hogy a gép alkatrészei kevesebb energiát igényelnek. 
A noteszgépgyártók úgy csökkentették az akkumulátorok méretét, ahogy 
növekedett a teljesítményük, hogy ily módon könnyebbé tegyék termé- 
keiket. Az akkumulátorok többsége ma 300 gramm körüli. Ezek régeb- 
ben nagyjából két óra üzemidőt tudtak nyújtani, ma, a Centrino platform 
esetében már nem ritka a 3,5-6 órás üzemidő. Ez pedig többé-kevésbé 
megfelel nekünk, mivel csak rövid időközökre szoktuk a laptopunkat 
anélkül használni, hogy a konnektorba dugnánk. 

Három feltételnek kell eleget tennünk, ha hosszabb üzemidőt szeret- 
nénk: a megfelelő gépet kell vennünk, okosan kell bánnunk az akkumu- 
látorral, és nem utolsósorban, ki kell használnunk az energiagazdálkodá- 
si funkciók nyújtotta lehetőségeket. 


3.5.1 Válasszunk megfelelő hardvert! 


Ha anyagi kereteink nem engedik meg egy fejlett Pentium M-alapú 
(Centrino) noteszgép vásárlását, akkor is keressük az alacsony fogyasz- 
tású, kifejezetten mobil platformra fejlesztett processzorral rendelkező 
készüléket. Ilyen például az Intel Pentium III-M vagy a Pentium 4-M. 


Ha fontos számunkra a hosszú akkumulátor-üzemidő, akkor mindenképp olyan 
processzorral felszerelt gépet válasszunk, amelyet kifejezetten a hordozható gé- 
pekhez fejlesztettek: ilyen például a Pentium 4-M 


Az P4-M többet fogyaszt, ha csúcsteljesítményén szárnyal, viszont 
gyorsabban visszatér az alacsonyfogyasztású állapotba, így átlagosan 
nem , eszik" többet a PIII-M-nél. Mindkettőben ott lakozik a SpeedStep 
technológia, így a CPU képes az órajelét és a feszültséget lejjebb venni 
az igényelt feldolgozási teljesítmény függvényében. A P4-M akár 30 
wattot is fogyaszthat a csúcson, azonban ezt az energiaigényt képes mil- 
liszekundumok alatt (néha billentyűleütések között) visszavenni, és csak 
2 wattot felvenni. 

Az akkumulátor-üzemidőt lényeges szempontnak tartóknál a legrosz- 
szabb választások egyike az asztali Pentium 4-gyel felszerelt laptopok 
bizonyulhatnak. Az asztali processzor olcsóbb, ezért előszeretettel alkal- 
mazzák olcsóbb noteszgépek gyártásához, azonban az akkumulátor- 
üzemidő az esetükben jelentősen rövidebb. Az Intel persze nem az 
egyetlen játékos ezen a téren, az AMD-nek is megvan a maga mobilpro- 
cesszor-vonala, és a legendásan alacsony fogyasztású lapkákat gyártó 
Transmetáról sem szabad megfeledkeznünk, mely cég az új Efficeon 
lapkákkal már teljesítmény tekintetében is egyre kedvezőbb képet fest 
magáról. 

A felhasználók egyre inkább elvárják az asztali gépeknél megszokott 
grafikus teljesítményt hordozható gépeiken is, így a grafikus lapkakész- 
letek egyre több energiát követelnek maguknak. Egy-egy nagyobb fo- 
gyasztású lapkakészlet — sok-sok memóriával felvértezve — az összessé- 


Ha nem használjuk, kapcsoljuk ki a Wi-Fi-t - ezzel is energiát spórolhatunk 


gében igényelt energia akár egynegyedét is kiteheti. Ha tehát fontos az 
akkumulátor-üzemidő, akkor vagy válasszunk nem túl erős grafikus al- 
rendszerrel felszerelt gépet, vagy olyan lapkakészleteket, amelyek 
SpeedStep-szerű technológiát tartalmaznak, így az ATI Mobilty Radeon 
termékvonala vagy az Nvidia GeForce Go termékei jöhetnek szóba. 

Sok noteszgép tartalmaz ma már beépített vezetéknélküli Ethernetet 
(Wi-Fi vagy 802.11b). Ez nagy kényelmet jelent a felhasználóknak, 
azonban egy újabb követelődző ügyfél az akkumulátornak. 

Már ritka az olyan gép, amelyen nem a Windows XP fut, és ez az ak- 
kumulátor-üzemidő szempontjából határozottan pozitív dolog. A Win- 
dows XP ugyanis remekül helyezi készenlétbe a rendszert, amikor le- 
csukjuk a fedelet vagy megnyomjuk a kikapcsoló gombot, aztán nagyjá- 
ból három óra elteltével hibernálásba vált. A Windows 98 gyakran kép- 
telen volt felfüggesztett módba váltani, amikor becsuktuk a laptopot. 


3.5.2 Bánjunk okosan az akkumulátorokkal! 


A mai lítiumionos akkumulátorokat már nem sújtja az a jelenség, ami 
az első generációs (nikkelkadmium) és — igaz, kisebb mértékben — a má- 
sodik generációs (nikkelhidrid) akkukat sújtotta. Nevezetesen, hogy 
nem lehetett teljesen feltöltetni, ha nem merítettük le őket teljesen. Né- 
hány szakértő szerint a litíúmionos akkumulátoroknak ugyancsak jót 
tesz, ha háromhavonta teljesen lemerítjük, majd csurig feltöltjük őket. A 
teljes lemerítéshez ki kell kapcsolnunk szoftveres úton azokat a , kap- 
csolókat", melyek 10 százalékos töltöttségnél készenléti állapotba kap- 
csolnak, 3 százaléknál pedig hibernációba. Ehhez a Windows XP és 98 
alatt a Vezérlőpulton válasszuk az Energiagazdálkodási lehetőségeket, 
majd a Riasztás fület, és bizonyosodjunk meg róla, hogy a Gyenge elem 
riasztás és a Kritikus elem riasztás nincs kijelölve. A lemerítés meg- 
gyorsításhoz használjunk a gépet teljes erőbedobással: indítsunk el 
DVD-t, játékokat, állítsuk a képet teljes fényerőre és így tovább. Miután 
teljesen lemerült az akku, töltsük egész éjszaka. Ha ez megvolna, ne fe- 
lejtsük visszaállítani a riasztásokat. 

Ha az akkumulátor cserére szorulna, fontoljuk meg, milyet válasz- 
tunk. Preferáljuk a gyártó által kínált akkukat. Az már csak természetes, 
hogy a noteszgépgyártók megpróbálnak lebeszélni a mások által kínált 


( Erazioazáóksáás sémők ) sec ( Hibas [PS] 


1 d Válassza ki azt az energiagazdátkodási sémát, amely a 
h számítógép számára a legjobban megfelel. Az alábbiakban 
módosított beállítások a választott sémát is módosítják. 


Energiagazdálkodási sémák c 


! , Készenléti üzemmőd 


Rendszer hibermálása: 


Az operációs rendszer által kinált energiagazdáikodási funkciókat se felejtsük el 
használni 


alkatrészek vásárlásáról, ugyanúgy ahogy a nyomtatógyártók sem ,,sze- 
retik" ha nem tőlük vásároljuk a tonert vagy a tintát. Azonban az akkuk 
bonyolultabb eszközök, a legtöbbjük mikroprocesszorokat is tartalmaz. 
Így most talán tényleg érdemes a noteszgépgyártó terméke mellett leten- 
ni a voksunkat — senki sem örülne, ha egy kevésbé megbízható termék 
rövidzárlatot okozna. 

Bizonyosodjunk meg arról, hogy a noteszgép teljesen fel van töltve, 
mielőtt hosszabban használnánk távol a hálózattól. Ha huzamosabb ide- 
ig nem használtuk a laptopunkat, érdemes újratölteni használat előtt. A 
gép felfüggesztett üzemmódban is használ energiát, például a memória 
frissítésére, így körülbelül egy hét alatt lemerül. Ha sokáig szeretnénk a 
laptopot felfüggesztett állapotban hagyni, akkor használjuk a hiberná- 
lást, ami elmenti az adott rendszerállapotot a merevlemezre, majd kikap- 
csolja a gépet. A hibernálás hátránya, hogy több idő, mire , eszméletre" 
tér a gép. 


Nem jár semmiféle hátránnyal, ha a noteszgépet folyamatosan az 
elektromos hálózatba kötve tartjuk — az akku nem fog hamarabb tönkre- 
menni. Ellenőrizzük azonban, hogy az akku nem hevült-e túl. Ha a telep 
forró és nem töltődik, húzzuk ki a rendszert, hagyjuk lehűlni az akkut és 
próbáljuk újra. Ha az akku továbbra is túlmelegszik — ami azt jelenti, 
hogy érintésre kifejezetten forró — akkor lehet, hogy cserére van szük- 
ség. 

Az akkuk idővel elhasználódnak. Körülbelül 500 töltés/lemerülés 
után, már csak körülbelül háromnegyedét képes újkori teljesítményének 
nyújtani. Feltöltésnél figyeljünk arra, hogy ne hagyjuk abba a töltést, 
amikor a LED kialszik — ekkor általában még csak 80 százalékos feltöl- 
töttségnél van az akku, a lehetséges 100 százalék helyett. 


3.5.2 Energiagazdálkodási tippek 


A leghatékonyabb módja az akkumulátor-üzemidő növelésének, ha 
alacsonyabbra állítjuk a kijelző fényerejét. A , legfényesebb" állapotá- 
ban ugyanis 3-5 wattal fogyaszt többet, ami jelentős, figyelembe véve, 
hogy a rendszer 10-20 watt-nyi összfogyasztását. 

Bizonyosodjunk meg arról, hogy élnek-e a szoftveresen beállítható 
energiagazdálkodási funkciók. Lehetőleg olyan sémát alkalmazunk, 
amely a legjobban.kíméli az akkut. 

Ha nem használjunk a vezeték nélküli Ethernetet, kapcsoljuk ki — 
higgyük el, megéri. Még ha tétlen is, a Wi-Fi rendületlenül fogyaszt. Az 
adatátvitelnél kerül a legnagyobb súly az akkura, a fogadásnál is rende- 
sen , eszik". Sőt, kapcsoljuk ki a vezetékes Ethernetet is. Ezeket végre- 
hajthatjuk a rendszertálcáról, ahonnan mindkettő elérhető. Egy kevéske 
, megtakarítást" úgy is elérhetünk, hogy lekapcsoljuk a párhuzamos és 
soros portokat, azonban ez esetleg problémát okozhat a Windows régeb- 
bi verzióiban. 

Távolítsunk el minden kártyát a PC Card aljzatokból, főként a vezeték 
nélküli Ethernet adaptereket (minél régebbi az adapter, annál többet fo- 
gyaszt), együtt a merevlemezkártyákkal és az USB, SCSI adapterekkel. 
A digitális fényképezőgépek memóriakártyái vagy az USB porthoz kö- 
tött saját áramforrású eszközök miatt ne aggódjunk, ezek nem terhelik az 
akkut. 


Bármilyen furcsán is hangzik, a több memória (384 vagy 256 Mbájt a 
128 Mbájt helyett) jótékony hatással van az akkumulátor-üzemidőre. A 
több RAM frissítéséhez szükséges többletenergia még mindig kevesebb, 
mint ami a merevlemez állandó igénybevételére kellene — ez utóbbi pe- 
dig elkerülhetetlen, ha kevés a memória (a virtuális memória miatt). 
Hogy minél több memória álljon rendelkezésünkre, mindig zárjuk be 
azokat a programokat, amelyeket nem használunk. 

Még egy utolsó, apró tipp: némítsuk el a hangot, így a hangkeltéshez 
szükséges energiamennyiséget is megspórolhatjuk. 


KI Kiegészítők notebookokhoz 


A notebookok belépőt kínálnak a függetlenség és szabadság vi- 
lágába, hiszen bárhol használhatjuk számítógépünket. Néhány 
ügyes kiegészítővel pedig igazi mobil irodát varázsolhatunk ma- 
gunk köré. Ebben a fejezetben e kiegészítők közül mutatunk be 
néhány figyelemre méltó modellt. 


4.1 Mobil nyomtatók 


Nem gond, ha úti élményeinket útközben szeretnénk papírra vetni, hi- 
szen számos mobil printert kínálnak a gyártók. Itt van mindjárt a Canon 
Bluetooth mobil nyomtatója, amellyel nemcsak notebookról, hanem 
PDA-ról vagy akár mobiltelefonról is lehet printelni, természetesen ká- 
bel nélkül. A 31 x 17,4 x 5,18 centiméteres, 1,8 kiló tömegű, szivargyúj- 
tóról is működtethető készülék 14 fekete-fehér és 11 színes lapot nyom- 
tat percenként, akár 4800x1200 dpi felbontásban, A4, BS5, A5 méretben. 
30 lapos adagoló, IrDA 1.1, USB port, illetve opcionális Bluetooth v1.1. 
jellemzik, s Windows 98/ME/2000/XP alatt is munkára fogható. 

A Brother m-print Bluetooth Micro printerét ugyancsak a notebookok, 
a PDA-k és a mobiltelefonok tulajdonosai használhatják: vezetékek nél- 
kül nyomtathatják ki a számukra szükséges anyagokat, A7-es méretű 


Külső akkumulátorról nyeri aze energiát a Brother mobil nyomtatója 


hőpapírokra. A mobil nyomtató felbontása 300 dpi, és percenként maxi- 
málisan négy oldalt képes kinyomtatni. A szerkezet egy külső lítium-ion 
akkumulátorból nyeri a működéséhez szükséges energiát, amely egy fel- 
töltéssel megközelítőleg száz oldal kinyomtatását teszi lehetővé. Az m- 
Print Bluetooth Micro Printer nemcsak Bluetooth kontroller, hanem akár 
infravörös port segítségével is képes kommunikálni, noha ez utóbbi 
megoldásnál értelemszerűen alacsonyabb az adatátviteli sebesség. 

A 160 milliméter hosszú, 100 milliméter széles és 17,5 milliméter vas- 
tag nyomtató berendezés mindössze 300 grammot nyom a mérlegen, 
úgy, hogy ebbe beleszámít a külső akkumulátor, illetve ötven papírlap 
tömege. 

Kis helyigényű, ízléses és könnyű mobil nyomtatók jellemzik a HP 
DeskJet 450 sorozatot. Asztali minőségű teljesítményt nyújtanak, köny- 
nyen csatlakoztathatók noteszgépre, PDA-ra vagy mobiltelefonra. A HP 
DeskJet 450ci/cbi fényképminőségű nyomtatást tesz lehetővé, akár 
4800x1200 dpi optimalizált felbontással. Percenként 9 oldal fekete-fe- 
hér, illetve 8 oldal színes ábra hagyhatja el a készüléket, gyors üzem- 
módban. Lítium-ion akkumulátorának feltöltése után akár 350 oldalt is 
nyomtathat, az utántöltése pedig 1 óra 30 perc. 


4.2 Adatok  - szállításra 


A notebook merevlemezén véges a tárhely (a maximum általában 80 
Gbájt). Persze vannak, akiknek ez a 80 Gbájt bőven elegendő, de a digi- 
tálisan tárolt video- és zenei anyagok korában hamar szűkösnek bizo- 
nyulhat ez a tárolókapacitás. Idővel nagyobb notebook-merevlemezre 
fogunk áhítozni, ám a közeljövőben nem várható változás ezen a téren a 
notebookok esetében. 

Az egyetlen lehetséges megoldás az, ha az adatokat kihelyezzük, azaz 
CD-re vagy DVD-re írjuk. Az adatok útközbeni mentéséhez is alkalma- 
sak például a külső CD- vagy DVD-írók. Ezek közé tartozik a világ leg- 
kisebb hordozható DVD-R/RW írójaként emlegetett Freecom Traveller 


A világ legkisebb DVD-irójaként emlegetik ezt a készüléket 


II Plus. A hordozható készülék ideális választás lehet a sokat utazó fel- 
használóknak, hiszen útjuk során sem kell nélkülözniük kedvenc filmje- 
iket. Az egységbe helyezett újratölthető elem 3 órányi üzemidőt biztosít. 
A csomag a kapcsolat létesítéséhez szükséges USB 2.0 és a PCCard (32 
bites CardBus) kábelt tartalmazza, mi több, a meghajtó FireWire kap- 
csolat létesítésére is alkalmas. 

Ha a készüléket az USB portra illesztik, a tápellátás a kábelen keresz- 
tül is történhet. A beépített akkumulátor a meghajtó működése közben 
feltölti önmagát, így nem kell plusz időt szánni annak feltöltésére. 

A Cardbus csatlakoztatásával 32 biten kommunikál egymással a két 
összekapcsolt eszköz (szemben a hagyományos kártyák 16 bitjével). 


Mindez, a gyorsabb adatátvitel mellett, még azzal az előnnyel is jár, 
hogy kevésbe terheli le a rendszert. 

Persze ha a szállítandó adatmennyiség kevesebb, mint 1 Gbájt, akkor 
elegendő lehet egy memóriakártya vagy egy USB-stick. A Compact- 
Flash kártyák PC-CARD adapterrel használhatók a notebookokban, né- 
hány modellbe pedig memóriakártya-slotot is találhatunk. Mindenesetre 
az USB-stick vitathatatlan előnye, hogy némelyikük akár hozzáférési 
védelemként is hasznátható. 


4.3 Mobil prezentáció 


A bemutatókat nagyobb közönség előtt tartó előadóknak sokáig be 
kellett érniük a helyben rendelkezésre álló hardverekkel. Ma viszont már 
számtalan, mobil használatra is alkalmas projektor létezik. Közéjük tar- 
tozik a HPsb2! típusjelű, pillekönnyű digitális projektor, amely mind- 
össze I kilót nyomna, ha mérlegre tennénk. A technológiának és a nagy, 
1800:1 kontrasztaránynak köszönhetően minden részlet a lehető legtisz- 
tább módon mutatható be. Vagy itt van a HP xb31-es modell. Hordozha- 
tó kivitele ellenére 1500 lumen vetítési teljesítményt kínál, s említést ér- 
demel még nagy, 1800:1 kontrasztaránya is. 


Mindössze 1 kilő a tömege a HP digitális projektorának 


Aki főként táblázatokat és szövegeket szeretne kivetíteni, annak 1024 x 
768 képpontos XGA-felbontású projektorokat érdemes választania, 800 x 
600-as SVGA-felbontásnál az írás pixelesen és olvashatatlanul jelenhet 
meg. Ahhoz, hogy sötétítés nélküli teremben is élvezhető legyen a pre- 
zentáció, általában elegendő az 1000 ANSI lumen. A fény azonban ön- 
magában még nem garantálja a tiszta megjelenítést, ugyanolyan fontos a 


megfelelően -erős ANSI-kontraszt. Éppen a kontrasztértékek megadása- 
kor szeretnek túlozni a gyártók, amennyiben csak a csekély jelentőségű 
maximális kontrasztot veszik tekintetbe. Az 1000:1 vagy 2000:1 álomér- 
tékek azonban nem reálisak, a gyakorlatban 80:1, 150:1 ANSI kontrasz- 
tokat találhattunk, s közülük a 100:1 feletti értékek tekinthetőek jónak. A 
mobil XGA-projektorok azonban sok felhasználó számára ma még az ál- 
mok birodalmába tartoznak, ugyanis meglehetősen borsos az áruk. 


4.4 Csatlakozóhelyek 


A csatlakozóhellyel való ellátottság a notebookoknál közel sem mond- 
ható egységesnek. Hol két USB-port sem elég, hol az RS-232- 
csatlakozás hiányzik. Ilyen esetekben a portbővítés segíthet: a kínálat a 
külön adapterektől a portreplikátorokig terjed. Ezek akkor is segítenek, 
ha valaki amúgy megelégszik a csatlakozóhelyekkel, de el akarja kerülni 
a rengeteg kábellel való bajlódást, amikor az íróasztalon nyomtató, 
szkenner, egér, billentyűzet és monitor vár arra, hogy a notebookra csat- 
lakoztassa, hiszen elég egyetlen mozdulat a portreplikátorral és máris 
készen áll a periféria. 

Főként a drágább, üzleti notebookokon találhatók csatlakozások az 
adott gyártótól származó portreplikátorhoz. Ám mivel a gyártók tetszés 
szerint. alakítják ezt a csatlakozást, kompatibilitásról ne is álmodjunk! 
Rugalmasabb, sőt esetenként olcsóbb megoldás, ha univerzális port- 
replikátort használunk az USB-porthoz. 


Ahány gyártó, annyiféle portreplikátor-csatlakozó 


EI PDA-k a mindennapokban 


Míg néhány évvel ezelőtt kuriózumnak - és sokak szemében 
felesleges pénzkidobásnak -— számítottak, addig mára egyre 
többször bukkannak fel hétköznapjainkban a PDA-k, azaz a 
digitális személyi asszisztensek, másképpen: a tenyérgépek. 


Egyszer volt, hol nem volt, volt egyszer az ember, aki aktatáska mére- 
tű mobiltelefonjával járva a világot, akár fél órán keresztül is megtehet- 
te, hogy , bárhonnan" telefonáljon. Furcsán néztünk rá. Aztán a telefo- 
nok összementek, és egyre több ember zsebét domborították ki az utca 
forgatagában. Ma már szinte arra nézünk furcsán, aki még nem rendel- 
kezik a technika e kiváló vívmányával, amelynek köszönhetően immár 
bárhol és bármikor elérhetővé váltunk. Hasonló átalakuláson mennek 
keresztül manapság a tenyérgépek is, és hasonlóan a mobiltelefonokhoz, 
az árak mérséklődésével itt is egyre szélesebb a felhasználói réteg: im- 
már nem pusztán üzletemberek és rendszergazdák kezében villannak 
meg a miniszámítógépek. Ennek megfelelően alakul a kézi számítógé- 
pek szoftver- és hardverkiegészítő kínálata is. A mai sláger a GPS: navi- 
gáljunk egy PDA segítségével itthon és külföldön, autóban vagy a kirán- 
dulásaink során. 

Persze a PDA alapfunkciója továbbra is a személyes információk — ha- 
táridők, telefonszámok, címek stb. — mobilizált kezelése marad, de ez a 
tény már eltörpül a telepíthető alkalmazások sokaságának köszönhetően: 
játékgép, e-book-olvasó, távirányító, diéta-levezénylő, diktafon, rajzlap 
vagy szótár, mindez egy személyben. 

És ha ez még nem lenne elég, böngészhetjük rajta az internetet, e- 
maileket fogadhatunk és küldhetünk vagy éppen a telefon néhány funk- 
cióját átvéve SMS-t és MMS-t küldözgethetünk vele a világba. Ez utób- 
bihoz azért szükségünk lesz egy kiegészítő mobiltelefonra is, ám ebben 
a fejezetben kizárólag olyan gépekkel foglalkozunk, amelyek nem tar- 
toznak sem a smartphone, sem egyéb, , telefon és PDA egybeépítve" 
kombinációba. 


A PDA-k immár részei mindennapjainknak 


5.1 Mi is az a PDA? 


Nos, természetesen egy mozaikszó, mi is lehetne más: Personal 
Digital Assistant. Ha röviden szeretnénk összefoglalni, akkor PDA-nak 
nevezzük azokat a gépeket, amelyek kényelmesen elférnek a tenyerünk- 
ben, rendelkeznek PIM (Personal Information Manager) funkciókkal 
(határidőnapló, címjegyzék stb.), emellett képesek különböző alkalma- 
zásokat futtatni és az esetek többségében érintőképernyőjük is van, de 
nincs beépített billentyűzetük. Ez utóbbi kitételtől azért manapság már 
akadnak eltérő példák, hiszen ha nem is teljes értékű, de hüvelykujjal 
nyomogatható minibillentyűzetet már több PDA is kapott. Emellett a 
PDA-k, a PC-kkel ellentétben, nem rendelkeznek merevlemezzel, he- 
lyette ROM és RAM memóriát használnak az operációs rendszer, illetve 
a telepíthető alkalmazások , fejben tartására". Az utóbbiak egy hard 
reset esetén nyomtalanul eltűnnek a RAM-ból (soft resetnél minden ma- 
rad), de a ROM-ból az operációs rendszer természetesen nem törlődik. 
Egy átlagos PalmOS alapú PDA-nak 32 Mbájtnyi RAM memóriája van, 
míg a Pocket PC-k esetében az átlagot a 64 Mbájt jelenti. 


A processzorok órajele 33 MHz-től 400 MHz-ig változik. Az esetek 
többségében a nagyobb processzorokat és a több memóriát a Pocket PC- 
kben találjuk, minthogy a rendszer és alkalmazásai eleve nagyobb igé- 
nyekkel lépnek fel. Példaként a Palm-féle Tungsten T3 400 MHz-es és 
64 Mbájtos RAM-os megoldása szinte korlátlan lehetőségeket biztosít 
PalmOS platformon, jelentős nyúzásnak kell kitenni, hogy elakadjon, 
míg egy hasonló jellemzőkkel rendelkező Pocket PC-n már könnyebben 
találunk fogást. 

Kis kitérőként megjegyezzük, hogy a Pocket PC-s csúcsmodellek — 
pletyka szinten — immár a 624 MHz-es processzor, 128 Mbájt RAM és 
64 Mbájt ROM, illetve VGA felbontás irányába haladnak, méghozzá 
meglehetősen gyorsan, ami még idei — akár nyári —, megjelenést is je- 
lenthet. 

A legtöbb mai modell tárkapacitása bővíthető SD- vagy CF-memória- 
kártyákkal (a Clié-k esetében a Sony saját Memory Stick kártyatípusá- 
val), s a tudásuk is növelhető különböző SDIO- vagy CF-eszközök se- 
gítségével (GPS, digitális fényképezőgép stb.). Sőt, a kommunikációs 
lehetőségek is bővültek, a szabvány infrán kívül immár sok esetben 
Bluetooth vagy éppen Wi-Fi kapcsolatra is képesek a PDA-k. 


5.2 Operációs rendszerek 


A piacon jelenleg három fő konkurens operációs rendszer viszi a prí- 
met, ám jelén esetben ezek közül csak kettőt veszünk górcső alá. Ennek 
oka, hogy a Symbian rendszer elsősorban az okos telefonokban teljesít 
szolgálatot. 

Az egymással leginkább csatázó PDA rendszerek ma a Pocket PC és a 
PalmOS. A felhasználóik úton-útfélen indítják a különböző vitafórumo- 
kat, s hol békés, hol ellenséges hangnemben vitatják meg a két rendszer, 
illetve az őket futtató hardverek előnyeit és hátrányait. Mi persze nem 
vállaljuk a döntő bíró szerepét, mert véleményünk szerint a döntés oly 
mértékben a felhasználó személyétől függ, hogy nem lehet lándzsát törni 
egyik rendszer mellett sem. Mindazonáltal megpróbáljuk összehasonlí- 
tani a két rendszert és bemutatni az őket futtató gépek közül a — jelenleg 
— legkapósabbakat. E feladat nem lesz könnyű, már csak azért sem, mert 


mire ez a könyv megjelenik, Pocket PC oldalon már elérhető lesz a Win- 
dows Mobile 2003 SE változata is, néhány fontos újdonsággal, és belát- 
ható időn belül debütál majd a PalmOS 6-os verziója is, amely jelenleg 
Cobalt fedőnéven , riogatja" a Microsoft fejlesztőit. 


Palm OS" Cobatt provides the foundation for new ond advanesd mutimadia and entorrtse 
lass opplicatons on Palm Powered devíces, As a modem frameworírs basod operating gya 
tam, Polm OS Cobalt prosorvos the símolkcity, fuxíbilty, and compatibilty that ace standorda 
at the Palm 06 platform 

Cobalt előzetes bemutatása a PaimSource oldalán 


5.3 Piaci körkép 


Mielőtt nekikezdenénk a rendszerek és gépek kivesézésének, vessünk 
még egy rövid pillantást a PDA világ főbb szereplőire. 

A PalmOS oldalán jelenleg a PalmOne és a Sony tartja a frontot. Te- 
nyérgépeik a PalmOS különböző verzióit használják (jelenleg a 4.1-től 
az 5.2.8-ig). Ide tartozott még a Handspring is, ám ő immár a PalmOne 
részeként kizárólag az okos telefon piacon igyekszik hódítani, PalmOS- 
alapú telefonokkal. A másik oldalon kicsivel többen tülekednek. A 
Pocket PC-k gyártásában az adu ásznak a HP mondható iPag sorozatá- 
val, de olyan nevek is erősítik a mobil Windows oldalt, mint a Dell, a 
Toshiba, a Mitac, a Fujitsu-Siemens vagy éppen a ViewSonic. 


Noha aránytalannak tűnhet a küzdelem, a PalmOne-t — igaz jó néhány 
átalakuláson keresztülment már — ennyi konkurens termék sem tudta 
még , lemosni" a piacról, bár a Microsoft-féle rendszer licencelői, piaci 
részesedés tekintetében, immár beérték a PalmOS-t. 

Ez persze nem volt mindig így, hosszú út vezetett a mai helyzet kiala- 
kulásáig. A kilencvenes évek közepe táján jelentek meg az első populá- 
ris tenyérgépek, az Apple Newton és az eredeti Palm Pilot. Noha a New- 
ton ígéretes elképzelés volt, sajnos több negatívummal rendelkezett, így 
nem vonult be a köztudatba, mint a határidőnaplók felváltásának egyik 
alternatívája. Emellett akkor már a Psion is a piacon volt (Series 3a gé- 
pével), és igazi sikereket akkoriban még csak ők értek el, billentyűzettel 
is ellátott tenyérgépeikkel. Aztán megjelentek az első Windows CE ala- 
pú gépek is, a HPC-k (Handheld PC). Ezeket leginkább zsugorított lap- 
topként lehetett jellemezni: beépített billentyűzettel és klasszikus mene- 
dzser kalkulátor külsővel. Azonban nem igazán rúgtak labdába a Psion 
átgondoltabb rendszere (EPOC, a jelenlegi Symbian elődje) és kényel- 
mesebb billentyűzete mellett. Bár a HPC-k is népszerűek voltak, Win- 
dows CE téren igaz. áttörést csak a 2000-ben kiadott új rendszer, a 
Pocket PC hozott. Ekkor kényelmesebb, néhány érintéssel működtethető 
felületet kaptak az immár , hagyományos" PDA külsővel megjelenő ké- 
szülékek. Ám - leginkább a jól átgondolt árstratégiának és a félelmetes 
mennyiségű külsős szoftvernek köszönhetően — a PalmOS alapú gépek 
még vezető szerepben voltak a PDA piacon. 

A nevének megfelelően 2002-ben debütáló Pocket PC 2002 rendszer 
már jóval hatékonyabb ütőkártyának bizonyult. Mind funkcionalitásban, 
mind kezelhetőségben lehagyta elődjét (hálózatkezelés, számos jó minő- 
ségű játék), és az erősebb hardverek is egyre inkább a Pocket PC-k mel- 
lett szóltak. Bár árban még mindig a Palmok felett voltak, szolgáltatása- 
ikban is lekörözték őket, hiszen lehetőség nyílt MP3-lejátszásra és háló- 
Zati integrációra is. Ráadásul a Pocket PC-s szoftverpiac is megélénkült. 
A Palm ekkor viszonylag lassan lépett, az első PalmOS alapú multimé- 
diás gépek tulajdonképpen nem is az ő nevéhez fűződött. A PalmOS-t 
licencelő Sony jelent meg először nagyfelbontású, színes kijelzővel ren- 
delkező és multimédiás képességekkel felvértezett Palmokkal, a Clié 50- 
rozattal. Azóta a piac ismét jelentős változásokon ment keresztül. Az 


egykori Palm Inc. immár kettévált, a PalmOne a hardver, míg a 
PalmSource a szoftver fejlesztéséért felelős. Megjelentek a nagyfelbon- 
tású Palm logós gépek, mint a Tungsten T sorozat, illetve a Tungsten E 
és a Zire 71. A PalmOne az alsó kategóriában is mindent megtesz a 
PDA-k népszetűsítéséért az olcsó Zire 21, illetve a frissen — immár való- 
ban PalmOne logóval — debütáló színes és MP3-lejátszásra is alkalmas 
Zire 31 személyében. Ezek tökéletes választások lehetnek azoknak, akik 
ismerkedni szeretnének a PDA-k világával, de nem kívánnak nagyobb 
összeget áldozni rá. 

A PalmOS életében a jelenlegi állomás az 5-ös verzió, azon belül is az 
5.2.8. A Cobalt, azaz a PalmOS 6 is hamarosan bemutatkozik, várhatóan 
a Tungsten sorozat következő tagjain. Nem kis várakozás előzi meg, 
mert igazán jelentős újításokat ígérnek benne a fejlesztők. A Pocket PC-k 
is előreléptek, nemcsak a hardver, hanem a szoftver terén is. A Pocket 
PC 2002 rendszert a Windows Mobile 2003 váltotta fel, és vele új feje- 
zet kezdődött a Pocket PC-k életében. A legutóbbi verzió is túl van a be- 
jelentésen, és valamikor június tájékán több gyártónál is debütál majd, új 
gépeken vagy a régiek rendszerének frissítéseként. Ez a Windows Mobi- 
le 2003 Second Edition. 

A középtájt szóba került Psion, jelentős sikerek (5mx, Revo stb.) el- 
könyvelése után sajnos nem nagyon tartott lépést a megjelenő színes ki- 
jelzővel felvértezett HPC-kkel és PDA-kkal, így néhány évvel ezelőtt ki- 
vonult a PDA piacról. 

A növekvő érdeklődésre való tekintettel egyébként immár a Pocket 
PC-k árai is mérséklődnek, legalábbis középkategóriás gépeket a Win- 
dows Mobile 2003 rendszerrel már 60-70 ezer forint körüli áron is vásá- 
rolhatunk. 


5.4 Melyiket a kettő közül? 


Most, hogy közelebbről is megismertük a rendszereket, felvetődik a 
kérdés: melyiket válasszuk közülük. Nos, konkrét válasszal sajnos nem 
szolgálhatunk, de azért megpróbálunk néhány támpontot adni az össze- 
hasonlításhoz. 


5.4.1 Szinkronizáció 


Lehet, hogy meglepő, de a választás egyik alappillére nem más, mint 
az asztali számítógépünk. Az okos telefonokkal ellentétben ugyanis a 
PDA-knál kezdettől fogva nagy hangsúlyt fektetnek az asztali számító- 
gépekkel történő egyszerű és hatékony szinkronizációra. Ez azt jelenti, 
hogy az asztali gép és a PDA közötti adatcsere gyakorlatilag egyetlen 
gombnyomással megoldható. Ekkor a beállításoknak megfelelően szink- 
ronizálódnak a két gép között a naptárbejegyzések, a névkártyák, a leve- 
lek, az adatbázisok, a feljegyzések stb., illetve legtöbbször a különböző 
alkalmazások telepítése is ilyenkor zajlik. Nem mindegy tehát, hogy mi- 
lyen operációs rendszer előtt üldögélünk asztali gépünknél. 

A Pocket PC-k alapjáraton kizárólag Windows rendszerekkel szinkro- 
nizálhatók. Ha egy Macintosh előtt ülünk, már egy harmadik fél által 
gyártott szoftverre lesz szükségünk. Ilyetén módon megoldható, ám nem 
ingyenes a Mac gépekkel történő adatcsere. Hasonlóképpen a Linuxot 
futtató asztali gépeken is meggyűlhet a bajunk a Pocket PC-k szinkroni- 
zálásakor. Ez sem lehetetlen, ha sikerül hálózati kapcsolatot kiépítenünk. 
Ez azonban már nem jelent jó megoldást egy átlagfelhasználó számára, 
és bizonyosan nem jelent kényelmes szinkronizációt. —— 

Ezzel szemben a PalmOS alapú gépek - beleértve a Sony termékeit is 
— eleve Windows és Macintosh telepítő CD-kkel jutnak el a felhaszná- 
lókhoz, rajtuk minden szükséges alkalmazással. Linux alatt szintén 
jobb a helyzet, gyakorlatilag minden népszerű Linux disztribúció tartal- 

mazza a szükséges szinkronizációs szoftvert és az összekötés sem ör- 
döngösség. 

Manapság fontos kérdés lehet a Bluetoothon keresztüli szinkronizá- 
ció, ez Windows esetén mindkét PDA rendszer legutóbbi verzióival 
gond nélkül megoldható, Linux alatt pedig hálózati beállításokkal alkal- 
mazható a Palmoknál. 

Maga a szinkronizációs szoftver mindkét esetben hagy kívánnivalót 
maga után, de a Pocket PC-khez adott ActiveSync szerintünk valamivel 
kezesebb és testre szabhatóbb, mint a PalmOS-hez kapott HotSync. 


5.4.2 PIM-funkciók 


Ha valami alapján nehéz dönteni, akkor azok a beépített PIM-funk- 
ciók. Ezek ugyanis már kvázi standard felépítésűek. Mind a PalmOS, 
mind a Pocket PC gépek esetében szinte ugyanazokat a lehetőségeket 
kapjuk: napi, heti, havi és éves nézet a naptárban, riasztási lehetőség, ka- 
tegóriákra bontás, napi teendők összefoglalása stb. Hasonlóképpen a 
címjegyzék, a tennivaló lista és a feljegyzések lehetőségei is nagyjából 
megegyeznek. Mindkét rendszernél megoldott az Outlookkal történő 
szinkronizálás, illetve a PalmOS esetében kapunk egy külön asztali al- 
kalmazást, a Palm Desktop-ot is, ha esetleg nem rendelkeznénk Out- 
lookkal. Pocket PC esetében ez kizárt, minthogy az Outlookot is meg- 

kapjuk. Az 5.2.8-as PalmOS-nál még arra is van lehetőségünk, hogy a 
címlistában képeket tároljunk a delikvensekről. 

Mindkét esetben könnyen megoldható a kiválasztott személynek törté- 
nő üzenetküldés vagy egy telefonszám tárcsázása, feltéve, hogy van egy, 
a PDA-val kábelen, infrán, vagy Buletoothon keresztül összekapcsolha- 
tó mobiltelefonunk. A PalmOS mellett szól — bár nem biztos, hogy dön- 
tő tényező -, hogy a kategóriákat színekkel is képes megkülönböztetni a 
naptárban, ami heti vagy havi nézet esetén kifejezetten jól jöhet. Ezt a 
lehetőséget valamiért kihagyták a Pocket PC-kből, pedig az asztali 
Outlook szintén képes erre. Persze ne legyünk telhetetlenek! 

5.4.3 Office-kompatibilitás 


Egy másik fontos kérdés, hogy miként tudjuk magunkkal vinni a do- 
kumentumainkat. Ha belenyugszunk, hogy a legnépszerűbb irodai cso- 
mag a Microsoft Office és vele a .doc és az .xls formátumok a , nyerők", 


akkor természetesen szükségünk van olyan alkalmazásokra, amelyek ke- 
zelik e formátumokat. A Pocket PC-k esetében mi sem természetesebb, 
hogy megkapjuk a Word és az Excel — jócskán — kicsinyített mását, ame- 
lyek rendelkeznek minden alapvető eszközzel új dokumentumok létre- 
hozására, illetve régiek: szerkesztésére, olvasására. Pocket PC-s formá- 
tumba konvertálva vagy éppen eredeti formájukban egyaránt kezelik a 
Word és az Excel állományokat, igaz a Word esetében a képekkel és a 
táblázatokkal meglehetősen mostohán bánik a tenyérgépes változat. El- 
lenben a számunkra oly fontos magyar ékezetekkel általában nem szo- 
kott gond lenni. 

PalmOS esetén a Document To Go nevezetű szoftvert kapjuk, előrete- 
lepítve vagy külön CD-n (esetleg sehogy, ha olcsóbb kategóriás Palmot 
vásárolunk). Ha kapjuk, jó dolog, mert hasonlóan a Pocket PC-khez, a 
segítségével könnyen olvashatunk Word és Excel állományokat a Pal- 
mon. Az újabb verzió pedig már natív formában is olvassa, illetve menti 
a .doc és az .xls fájlokat (igaz, csak memóriakártyára, ami a PaimOS 
fájlrendszeréből adódik, de erről majd később). Sajnálatos módon, a 
hosszú , ű" és , ő" betűkkel már korántsem olyan kegyes, mint PPC-s 
társai, az esetek többségében csak egy ,, " karakter jelzi a helyüket. Ne 
keseredjünk azonban el, a Ouick Office ugyanis szintén egy PalmOS 
alatt futó irodai csomag, és gond nélkül veszi eme karakterakadályokat, 

kezeli a natív Microsoft Office formátumokat, ám sajnos nem ingyenes, 
így ezt már csak akkor tudjuk elfogadni megoldásnak, ha tisztázzuk: ez 
bizony egy újabb beruházást jelent a felhasználónak. 


5.4.4 Kijelzők 


A Pocket PC-k általános felbontása a 240x320 pixel, 16 bites szín- 
mélységgel. A TFT-képernyők minősége típustól függő, az árak mérsék- 
lése érdekében sajnos sok PPC kerül forgalomba kissé pasztelles szín- 
visszaadással vagy éppen rossz szögből történő szemrevétel esetén szép 
sárga , aláfolyással". A PalmOS alapú gépek esetében nem ilyen egysze- 
rű a helyzet. Változatos felbontásokkal találkozunk, a Zire 21 és 31 — il- 
letve a régebbi Palmok — például 160x160 pixel felbontásúak, monok- 
róm, 16 szürkeárnyalatos vagy 4096 színben, illetve 16 bites színmély- 
ségben. Akadnak még 320x320 pixel felbontásúak (Zire 71 és 72, Tung- 
sten T, és E), illetve 320x480-as felbontásúak is, mint néhány Sony Clié 
vagy éppen a Palm Tungsten T3. A 320x320-as vagy nagyobb felbontás- 
sal rendelkező PalmOne gépekről szinte kivétel nélkül elmondható, 
hogy tökéletes a képük (természetesen 16 bites színmélységben). Kültéri 
használatkor ezeket nagyobb eséllyel látjuk megfelelően, mint a PPC-k 
képét. 

Bár a Pocket PC részleg régóta tartja magát a 240x320-as szabvány- 
hoz, a most megjelenő Windows Mobile 2003 Second Edition immár a 
640x480-as felbontás használatára is képes, így előbb-utóbb megjelen- 

nek az ilyen nagyfelbontású PPC-k is. Az előfutár a Toshiba e800, 
amelyben egyelőre applikáció szinten, de már elérhető a nagyobb fel- 
bontás, a WM2003 SE változat frissítése esetén pedig már a rendszer is 
működhet rajta így. Idén nyáron pedig, a HP jóvoltából, valószínűleg 
dúskálhatunk majd a VGA felbontású Pocket PC-kben is. 

Lényeges, hogy a Tungsten T3 esetén a kép forgatható, így landscape 
módban is böngészhetünk például az interneten. Ez a lehetőség a 
WM2003 SE változatában szintén elérhetővé válik majd a Pocket PC- 
ken is, de egyelőre csak külsős szoftverrel oldható meg. 


5.4.5 Felület és fájlrendszer 


A felületet mindenkinek látnia, sőt kipróbálnia is kell, mielőtt PDA vá- 
sárlásra adná a fejét. Hiszen ha már megvan a masina, a cél az egyszerű, 
gyors alkalmazás- és adatelérés. 

A Pocket PC-k felülete szinte tökéletes összhangban van az asztali 
Windows felületével. Van Szart menü, ahonnan elérjük a leglényegesebb 
alkalmazásokat, ami pedig kiszorul innen, azt a Programs mappa rejti, 
éppúgy böngészhető formában, mintha az asztali gépen nyitnánk meg 
egy programcsoport mappáját. Fájlkezelésében is sokkal ,, Windows- 
felhasználóbarátabb" a PPC, s bár a beépített intézője nem nevezhető ki- 
fogástalannak, gyakorlatilag ugyanazt a funkciót valósítja meg, mint 
asztali társa. Másolás, mozgatás, átnevezés, törlés. Minden egyszerűen, 
átláthatóan. Bármilyen állományt átmásolhatunk a RAM-ba, de meg- 
nyitni persze csak akkor tudjuk, ha telepítve van tenyérgépünkre a meg- 
felelő alkalmazás. 

A PalmOS felülete ezzel szinte teljesen ellentétes. Még véletlenül sem 
kerülünk közvetlen kapcsolatba az adatállományokkal, fájlokkal. A köz- 
ponti Launcher felületről indíthatunk minden telepített alkalmazást. Ez 
remekül testre szabható, kategorizálható felületet jelent. Azonban egy 
MP3-állományt, Excel táblázatot eredeti formájában már nem másolha- 
tunk egyszerű, fogd és vidd módszerrel a RAM-ba. Ilyen turpisságokat 
csak memóriakártyán követhetünk el. Nincs lehetőség adatbázisok má- 
solgatására, átnevezésére. Igaz, ha mindent rendeltetésszerűen haszná- 
lunk, erre nincs is szükség. Szinkronizáláskor mindent szépen átkonver- 
tál a rendszer, a számára emészthető formátumba vagy éppen vissza, az 


eredeti formába. Szokni kell, annyi biztos, bár természetesen itt is talá- 
lunk külső cégek által készített fájlkezelőket. Ám ezek — hacsak nem 
freeware alkalmazásokról van szó -—, ismét plusz befektetést jelent. 

Hasonlóan hiánycikk PalmOS alatt az asztali gépen megszokott jobb 
oldali egérkattintásra megjelenő helyi menü. Ezt Pocket PC alatt a muta- 
tó hosszabb képernyőn tartásával lehet elérni, de a Palmon nincs ilyen. 
Itt , csak" a hagyományos menükhöz juthatunk el, a menügombot a 
Graffiti részen vagy az alkalmazás címsorát megérintve. Hozzátesszük, 
ez sem kényelmetlen, csak egy kicsivel kényelmetlenebb megoldás. 

Fájlkezelésben tehát alulmarad a PalmOS, amit lehet hiányosságnak 
venni, vagy lehet más , felfogással" magyarázni. A gyors használat terén 
azonban — különösen, ha főként a PIM-funkciókat használjuk és elsősor- 
ban szinkronizációval kívánunk fájlokat juttatni a tenyérgépre — a 
PalmOS tűnik kezesebbnek. 

Érdekes kérdés lehet még, hogy miként használhatjuk a PDA-t kártya- 
olvasóként asztali gépünkhöz. Ez már csak azért is fontos, mert ha a 
PDA segítségével az Intézőből is elérjük a memóriakártyáink tartalmát, 
az jelentősen megkönnyítheti a fájlok másolgatását. A PPC-k esetében 
ezt a feladatot az ActiveSync kiválóan elvégzi, gyakorlatilag tenyérgé- 
pünk - és így a benne lévő memóriakártyák — teljes tartalmához hozzá- 
férhetünk úgy, mintha egy merevlemezen dolgoznánk az Intézőben. 

Sajnos a Palmok e téren már nem ilyen kezesek. Kizárólag a memória- 
kártyák tartalmát érhetjük el, és azt is csak akkor, ha vásárolunk egy erre 
hivatott szoftvert. Ekkor természetesen már használhatjuk kártyaolvasó- 
ként a Palmot is, de a gép saját memóriájához sajnos így sem férünk 
hozzá. 


5.4.6 Üzemidő 


Míg a régi időkben a Palm gépek két ceruzaelemmel is vidáman dol- 
goztak akár hetekig, addig a hardverfejlődésnek köszönhetően ez a je- 
lenség sajnos a hátrányára változott. Kezdjük ott, hogy a jelenlegi 
PalmOS gépek már nem mennek elemről, s a PálmOne mostani kínála- 
tában egyetlen gépnek sincsen cserélhető akkuja. Márpedig ha előszere- 
tettel multimédiázunk vagy vezetékmentes kapcsolatokat építünk ki, a 
jelenlegi konstrukciók átlagban 3-4 órát bírnak egy töltéssel. Ha csak a 


PIM-funkciókat használjuk, és néha játszunk vagy zenélünk egy kicsit, 
megússzuk 1-3 nappal. Ha pedig ennél is visszafogottabbak vagyunk, és 
kizárólag a PIM-funkciókra korlátozódunk, akár hetekig is működhet a 
masinánk. Ettől függetlenül a Pocket PC gyártók kicsit jobban figyelnek 
e téren. A legtöbb mai PPC - eltekintve néhány sajnálatos kivételtől — 
immár cserélhető, tölthető akkuval rendelkezik. Így, bár nagyobb üzem- 
időre azonos használati jellemzők estén ott sem számíthatunk, legalább 
az akkucsere lehetősége adott, anélkül, hogy újra kellene töltenünk az 
éppen lemerülőt. 


5.4.7 Zene és videő 


Nem is lennénk emberek, ha nem kívánnánk egy személyi titkártól, 
hogy szórakoztató is legyen. Igaz ez a PDA-k esetében is. A legfonto- 
sabb ezek közül az MP3-lejátszás. Nos, ennek a követelménynek már 
minden mai közép- és felsőkategóriás PDA megfelel. Windows Mobile 
2003 alatt a beépített Media Playernek köszönhetően ez kibővül a VMA 
fájlok lejátszásával is. A Palmokhoz általában a RealPlayer-t kapjuk, de 
tetszés szerint más lejátszókat is letölthetünk a netről. Előbbi az MP3 és 
Real Audio formátumokat képes lejátszani, és a PalmOS felépítéséből 
adódóan kizárólag kártyáról teszi ezt. 

A videó lejátszása szintén megoldható. PPC esetén a már említett Media 
Player segítségével például gond nélkül megtekinthetők a Windows Me- 
dia Video (WMV) filmek. Az ingyenes Pocket MVP segítségével pedig 
MPEG-I1 vagy akár DivX filmeket is megnézhetünk. Itt azért már szintén 
követelmény egy 256 vagy 512 Mbájtos memóriakártya, mivel egy egész 
estés film, nézhető minőségben azért el szokta érni a 100-200 Mbájtos al- 
só határt. PalmOS alatt szintén videózhatunk, például a Kinoma Playerrel, 
amelyet a legtöbb géphez megkapunk. Ez saját formátumot használ, így 
előbb konvertálni kell a filmjeinket. A másik — sajnos nem ingyenes — 
megoldás, hogy például az MMPlayerrel játszunk le DivX vagy MPEG-1 
filmeket. A PalmOne Zire 72 esetén — amelynek beépített kamerájával vi- 
deókat is rögzíthetünk —, lehetőségünk van ASF formátumú videókat is le- 
játszani, de kizárólag kártyáról. Megjegyzés: élvezhető minőségű DivX 
lejátszásról csak akkor , álmodozzunk", ha bármely rendszer hátterében 
egy minimum 300 MHz-es processzor dolgozik. 

A PocketMVP DivX lejátszásra is használható PPC-n 


Multimédia terén egyelőre a Pocket PC-k a jobban felszereltek, akár a 
beépített, akár a külön megvásárolható szoftvereket nézzük. 


5.4.8 Bövíthetőség 


Ma már viszonylag ritka az olyan PDA, amely ne rendelkezne leg- 
alább egy bővítőhellyel. Ez általában SD- vagy CF-kártyahely lehet, ez 
esetben pedig beszélhetünk memóriabővítésről, vagy éppen eszközbőví- 
tésről is. Utóbbi esetben az SD-foglalatnak SDIO kompatibilisnek kell 
lennie. Ilyenkor használhatunk digitális kamerát, vonalkód-leolvasót, 
GPS-t stb. Míg a PPC-k esetében változó a bővítőhely típusa (sokszor 
mindkét említett típus megtalálható), addig a PalmOS esetében szinte ki- 
vétel nélkül SD-/SDIO-foglalatot találunk. Ez alól mondjuk ékes kivétel 
a Sony Clié sorozat, a saját fejlesztésű Memory Stick kártyákkal. 


5.4.9 Hálózatkezelés, vezeték nélküli lehetőségek 


Minthogy a mai PDA-k jelentős része rendelkezik legalább Bluetooth 
vagy Wi-Fi kapcsolati lehetőséggel, fontos lehet a vállalati hálózatba kö- 
tés, vagy éppen a vezeték nélküli internetezés kérdése. 


Ha a Bluetooth-nál maradunk, a különböző, erre alkalmas mobiltele- 
fonokkal szinte gond nélkül létesíthetünk kapcsolatot mindkét rendsze- 
ren, így a mobil internetezés akár GPRS alapokon is kényelmesen meg- 
oldható. PalmOS alatt egyszerű SMS-t vagy adott esetben (például a 
Zire 72-nél) MMS-t küldeni és fogadni is. 

A Windows hálózatokba — nem túl meglepő módon -— a Pocket PC-k 
integrálódnak jobban, s ha netán az asztali gépünkön keresztül szeret- 
nénk internetezni PDA-nkon (például Bluetooth kapcsolattal), akkor is 
egy PPC-t tudunk könnyebben rábírni e feladatra. 

Bár elvileg ennek PalmOS alatt sincs különösebb akadálya, mi nem 
tudtuk rávenni a tesztkészülékeket, legalábbis egy külső program, a 
Softick PPP segítsége nélkül, amely bár tökéletes megoldást jelentett, 
mégis ismét ott a bökkenő: a plusz kiadás. 

Szinte minden PDA-ban találunk infraportot. A segítségével könnyen 
cserélhetünk adatokat két PDA, egy PDA és egy mobiltelefon vagy ép- 
pen egy PDA és egy infrával ellátott notebook között. 

Ha pedig már a mobil internet is szóba került, essen szó a két rendszer 
saját böngészőiről is. Pocket PC-n mi mást is kaphatnánk, mint az 
Internet Explorer mini változatát. Nem éppen gyors, de hatékonyan és 
jól használható. 

PalmOS oldalon vagy előre telepítve, vagy CD-n kapjuk az újabb mo- 
dellekhez a Web Pro böngészőt. Valamivel gyorsabb mint a Pocket IE, 
és támogatja a teljes vagy a PDA-ra optimalizált megjelenítést. Előbbi 
esetben természetesen nem nagyon ússzuk meg az oldalirányú görgetést, 
viszont nagyjából az eredeti látványt kapjuk vissza. 

Hasonlóképpen találunk mindkét rendszeren levelezőszoftvert is. 
Pocket PC-n nemes egyszerűséggel /nbox névre hallgat és igen kezes 
darab. Jól használható minden szempontból. Képes több hozzáférést is 
kezelni. 

Palm gépünkhöz valószínűleg a VersaMail-t kapjuk, vagy előretelepí- 
tett változatban, vagy a mellékelt CD-n. Szintén jól használható szoftver. 
Lényeges funkcióikban nincs különbség, a VersaMail szintén képes több 
hozzáférés kezelésére. 

Azonnali üzenetküldés terén a Pocket PC platform áll jobban, hiszen 
itt integrálva kapjuk az MSN Messenger PPC-s változatát, amelynek a 

segítségével bármikor chat-elhetünk. A Palmokon nincs ilyen beépített 
lehetőség, akad azonban több olyan program is, amelyek segítségével 
mindez megvalósítható. Ezek közül a VeriChat például nemcsak az 
MSN, hanem az ICO és a Yahoo üzenetküldőket is képes kezelni, és 
még használat szempontjából is jobban eltalált, mint a Microsoft-féle 
MSN Messenger. Csak hát ismételten plusz kiadást jelenthet. 


5.4.10 Adatbevitel, kézirásfelismerés 


Minthogy a PDA-k nagyobb része nem rendelkezik semmilyen be- 
épített billentyűzettel, az adatbevitelt általában kézírásfelismeréssel 
vagy virtuális billentyűzettel oldják meg. A Palmok és a Pocket PC-k 
egyaránt rendelkeznek mindkettővel. A PalmOS a Graffiti kézírás-felis- 
merést alkalmazza. Ezt tanulni kell, de ha belejövünk, nagyszerűen al- 
kalmazható. Ráadásul, ha régebbi Palmról váltunk át újabb típusra, ak- 
kor egyben át is szokhatunk egy új írásmódra, mivel az újabb Palmok 


már a Graffiti 2-t alkalmazzák. Kicsit más, de hasonlóképpen jól hasz- 
nálható. 

A Pocket PC-k adatbeviteli módszerei közül a Block Recognizer gya- 
korlatilag a PalmOS-féle Graffiti megfelelője. A Character Recognizer 
pedig inkább a természetes írást idézi, valamelyest a Graffiti 2-höz ha- 
sonlatosan. 

Mindkét rendszer tartalmaz virtuális billentyűzetet is. 

Az ékezetes karakterek bevitele mindkét esetben hagy kívánnivalót 
maga után, de gyakorlatilag mindkét rendszeren megoldható a kézírás- 
felismerés. Sajnos PalmOS alatt ez megint kicsit bonyolultabbra sikere- 
dett, ami érthetetlen így az 5-ös verzió felé járva. Alapvetően a kalapos 
ő" és , ű" betűket bármikor elérjük, de ha valóban magyar ékezeteket 
kívánunk használni, szükség lesz segédprogramokra. Ráadásul az 5.x 
verziójú PalmOS már nem támogatja az egykori Hack-ek használatát, 
így a KeyboardHack, amely 4.x rendszerek alatt remekül működött, itt 
sajnos nem használható. 

Pocket PC-k esetén is akkor járunk a legjobban, ha befektetünk egy 
olyan virtuális billentyűzetszoftverbe, amelynek a segítségével akár tö- 
kéletes magyar billentyűzetkiosztást is kaphatunk. Számos ilyen van, 
köztük több hazai fejlesztésű is. 

Ha külső billentyűzetet csatlakoztatunk PDA-nkhoz — ez szintén 
mindkét rendszernél lehetséges —, ugyancsak szükség lesz megfelelő se- 
gédprogramokra. 

Ha választani kell a kettő közül, nekünk a Pocket PC-s megoldások — 
már csak a választék bősége miatt is — szimpatikusabbak voltak. 


5.4.11  Szoftvereilátottság 


Míg 6-7 évvel ezelőtt inkább csak a PalmOS rendszerre találtunk 
szoftvereket, Pocket PC-re pedig erősen keresgélni kellett, addig mára 
ez az arány megváltozott. Ráadásul a szoftverek száma önmagában ma 
már nem elegendő érv, elsősorban a ténylegesen használható szoftvere- 
ket kell alapul venni. Ez esetben pedig körülbelül azonos választék áll 
rendelkezésünkre mindkét platformon. Zene- és videolejátszók, szótá- 
rak, rajzprogramok, PIM-bővítők, FTP szoftverek, irodai csomagok, já- 
tékok stb. várják, hogy letöltsük az internetről, vagy éppen megvásárol- 


juk őket. Színvonalas és jól használható alkalmazásokat találunk minde- 
nütt. A PalmOS egyetlen hátránya — legalábbis nekünk magyaroknak — a 
Magyarország térképek szinte teljes hiánya. Gyakorlatilag nincs a pia- 
con olyan GPS-t is használni képes megoldás, amelynek a segítségével 
kis hazánkban vagy éppen városainkban barangolhatnánk, útvonalterve- 
zéssel stb. A TomTom cég szoftverének és GPS-megoldásainak köszön- 
hetően szerencsére azért külföldi útjaink megtervezése során már jó 
szolgálatot tehet a Palmunk is (főként, ha Tungsten T3-unk van). A 
Pocket PC oldalon számos hazai fejlesztés áll rendelkezésre, hogy ne té- 
vedjünk el az országot járva vagy éppen a fővárosban. 


5.4.12 Végső áttekintés 


Most, hogy ilyen kellemesen kitárgyaltunk mindent, és már teljesen 
összekavarodtunk a , tudja, vagy nem tudja" kérdéskörben, nézzük meg 
ugyan ezt táblázatos megközelítésben is. 


Funkció Windows Mobile 2003 PalmOS 5.x 

Szinkronizació Windows  X X 

alatt 

Szinkronizáció Macintosh Csak külső gyártó szoftverével X 

alatt 

Szinkronizáció Linux alatt Hálózatba kötéssel, nem 10096-os X 

PIM adatok cseréje —— Microsoft Outlookkal Microsoft 
Outlookkal és a 

b Palm Dekstop 

szoftverrel 

Office kompatibilitás x XItípustól függ) ú 

E-mail Kliens X e ; — — Xftípustól függ) 

Böngésző E: ] X Xitípustól függ) 

SMS küldés Csak külön alkalmazással Xítípustól függ) 

MMS küldés (Csak külön alkalmazással Xftípustól függ] 

Azonnaiti üzenetküldés X Csak külön 1 

(MSN Messenger) alkalmazással 


(pl.: VeriChat) 


II PDA-vásárlási szempontok 


Lassan mindent tudunk már, csak éppen azt kell eldöntenünk, 
tulajdonképpen mire is van szükségünk. Ebben a ferjezetben 
rövid vásárlási útmutatót nyújtunk át. 


Ha kifejezetten PIM-funkciókat szeretnénk megvalósítani, esetleg 
szótárakat akarunk használni, akár a legalsó kategóriába tartozó Palm 
Zire 21 is megteszi, amely a maga 16 szürkeárnyalatú kijelzőjével és ke- 
véske (8 Mbájtnyi) memóriájával már nettó 25 ezer forint körüli áron 
kapható. 


A Zire 21, avagy ismerkedés a Palmokkal 


Ha ennél kicsit többre vágyunk, például szeretnénk egyszerűbb játé- 
kokkal játszani és MP3-dalokat hallgatni, jó választás lehet a frissen 
megjelent Palm Zire 31. Igaz, erre már nettó 40 ezer forintot kell áldoz- 
nunk. Valamivel több mint tízezer forint plusz befektetéssel pedig már 
egy iPag 1930-as Pocket PC boldog tulajdonosai lehetünk, nagyobb fel- 
bontással és több memóriával, s értelemszerűen Windows Mobile 2003 
rendszerrel. Itt már esélyünk van videókat lejátszani és képeket nézeget- 
ni, illetve az MP3 mellett WMA dalokat is lejátszhatunk. 


Ha számunkra az üzemidő a fontos tényező, akkor tulajdonképpen 
mindegy mit veszünk, döntő tényező itt a Pocket PC-k cserélhető akkuja 
lehet. 

Ha külföldön szeretnénk GPS navigációba fogni PDA-nk segítségé- 
vel, akkor PalmOS oldalról a Tungsten T3 a nekünk való megoldás, hoz- 
zá lehet ugyanis megszerezni a legátfogóbb GPS kitet. Ráadásul a na- 
gyobb felbontás miatt jobban kivehetők a részletek. 

Pocket PC téren nagyobb a választék, ott inkább csak azt kell eldönte- 
nünk, hogy Bluetooth, CF vagy kábeles csatlakozással kívánjuk-e meg- 
valósítani a dolgot. Legolcsóbban a kábellel jövünk ki, mondjuk egy 
iPag 2210-es és egy Sapphire GPS a jó hardvermegoldás, de csak autó- 
ban. Ha gyalogos, biciklis kirándulásokra is gondolunk, akkor már csak 
CF vagy Bluetooth GPS vevők állnak a rendelkezésünkre. Ez esetben 
Bluetooth-képes vagy CF-csatlakozóval rendelkező Pocket PC-re van 
szükség, és számolnunk kell a gyors akkulemerüléssel is. 

Ha hazai navigációban gondolkodunk, akkor egyelőre a Pocket PC 
platform mellett voksoljunk, ott ugyanis van választék hazai fejlesztésű 
navigációs szoftverekből (az iPag-ok mellé általában kapunk is ilyet). 
PalmOS alatt — egyelőre — magunk készíthetünk hazai térképeket a meg- 
felelő szoftverekkel. 

Mozgó irodát bármelyik PDA-val összehozhatunk, a géphez adott 
vagy a külön vásárolt szoftverek segítségével egyaránt. A Word és Excel 
dokumentumok szinkronizálása, illetve a szövegszerkesztés és táblázat- 
kezelés Palm és Pocket PC rendszereken egyaránt könnyedén megold- 
ható. 

Itt maximum a magyar ékezetes karakterek miatt érdemes átgondolni 
a Pocket PC melletti döntést, de ez a probléma tulajdonképpen PalmOS 
alatt is kiküszöbölhető, csak kicsit macerásabb. 

Ha játékgépet szeretnénk, először is gondolkozzunk egy, kifejezetten 
erre a célra készülő mini játékkonzolon, van már belőlük bőven a pia- 
con. Ha mégis egy PDA életünk álma, akkor mindenképpen erős pro- 
cesszorral, megfelelő minőségű kijelzővel ellátott és memóriabővítést is 
lehetővé tévő modellt válasszunk. A dolog ezen kívül viszonylag plat- 
formfüggetlen, a legnépszerűbb játékok mindkét rendszerre elkészülnek. 
Különlegességnek legfeljebb az Age of Empires mondható, amely kife- 


jezetten Pocket PC-n futtatható, és gyakorlatilag megegyezik a PC-s ver- 
zióval (persze azért némileg lebutítva, már csak a töredék felbontás mi- 
att is). 


6.1 PDA-k a hazai piacról 


A választék illusztrálására most néhány érdekesebb, jó vételnek mond- 
ható gépet ragadunk ki a hazai piacról. Természetesen a valós kínálat en- 
nél lényegesen nagyobb, az éppen piacon lévő, vagy megjelenés előtt álló 
gépekről a gyártók honlapján kaphatunk bővebb információkat. 


6.1.1 HP iPag 2210 


Mindmáig az egyik legjobb tenyérgép, legalábbis ami az ár/teljesít- 
mény arányokat illeti. Sajnos pont az ár alacsonyan tartásának okán si- 
került néhány olyan bakit elkövetni rajta, amelyek ugyan nem teszik 
használhatatlanná a gépet, de bosszantásra kitűnően alkalmasak. 

A gép lelke egy PXA255-400 MHz-es processzor, amely tökéletesen 
megfelel a mai követelményeknek. Windows Mobile 2003 rendszert fut- 
tat, és 64 Mbájtnyi RAM memóriával dolgozik. Van benne Bluetooth, 


ami már önmagában is számos pluszpontot jelent egy értékelésnél. A HP 
iPag sorozatban — jelenleg — egyedülállóan itt van CF és SDIMMC 
(SDIO) bővítési lehetőség is. Ez fontos szempont, hiszen így akár két 
memóriakártyával is dolgozhatunk, vagy éppen egy memóriakártyával 
és egy CF- vagy SDIO-eszközzel (például GPS vagy kamera). Szeren- 
csére ez nem növelte meg a gép méreteit, ráadásul, ha a memóriakártya 
árakat nézzük, a CF-kártyával sokat tudunk spórolni. 

A h2210 kicsi, ha nem is a 19xx-es iPag sorozat mértékében, de azért 
jóval kisebb méretű, mint a társai, ami nagy előny, amikor mobilitásról 
van szó. Olcsó, alig valamivel megy százezer fölé a bruttó ár, ami egye- 
nesen csodás. Ilyen felszereltség mellett pedig ritka is. 

Ha nem tesszük soha másik PDA mellé, talán sohasem jövünk rá a 
h2210-es két szépséghibájára: a képernyőre és a grafikus teljesítményre. 
Utóbbi azért nem olyan vészes, inkább csak a nagyon pergő akciójáté- 
koknál marad el a sokat emlegetett frame/sec eredmény mondjuk egy 
610-es Looxtól (persze a Loox Standard üzemmódjában, mert Turbo 
üzemmód itt nincs) vagy egy ASUS 610-estől. A fájlkezelés és az 
ActiveSync nagy sebessége ezért bőven kárpótolhat minket. A progra- 
mok futtatási sebességére sem lehet panaszunk. Sajnos a képernyő színei 
igencsak fakók, mondhatni már-már pasztelesek. Ráadásul egy , ügye- 
sen" becsíkozott felületen (például a PocketMVP alapképernyője) jól 
látszik, hogy bizony vibrál is. 

A másik érdekesség, hogy kimaradt belőle a porecesszor sebességének 
szabályozási . lehetősége. Nem ez az egyetlen gép, amelyikben ez nincs 
meg, megoldhatjuk egy harmadik gyártó szoftverével, de azért mégis. 
Elfért volna a Settings részben! 

Mindezek ellenére az iPag 2210 jelenleg a piac egyik legjobb válasz- 
tása, ha eltekintünk a színhűség-problémától. A sebességére nem lehet 
panasz, nagyon fürge gép, egyedül grafikai teljesítményben nyújt ala- 
csonyabb, de semmiképpen sem rossz teljesítményt. Cserélhető akkujá- 
nak köszönhetően a használati időt is jelentősen megnövelhetjük, bár 
amúgy sem egy , zabagép" e téren. 


6.1.2 Fujitsu-Siemens Pocket Loox 610 


A Lo0x 610 két variációban jelent meg. A két gép között kettő lényegi 
különbséget lehet majd felfedezni. Egyikükben integrált WLAN-t talá- 
lunk és 128 Mbájt RAM-ot, míg a másik változatból hiányzik a WLAN 
és , csak" 64 Mbájtnyi RAM-ot tartalmaz. Ezen kívül más lényeges elté- 
rés nincs a gépek között, természetesen az árat leszámítva. 

Bár a sokak által gyengének mondott képernyő a Loox 600 esetében 
valóban elmaradt a vetélytárs iPag és Dell gépek képernyőjének teljesít- 
ményétől, azért remekül használható a mindennapokban. Az új kijelző- 
nek köszönhetően a Loox 610 immár bőven a magasztalt iPag-ok kép- 
minőségével vetekszik. Szobában és szabadban egyaránt jól látható ki- 
jelzőt választottak a készítők. A Bluetooth természetesen megmaradt (és 
vele a Pocket Plug Free konfigurációs szoftver is), a dcjágább változatban 
pedig rendelkezésre áll a WLAN lehetőség. Elődjéhez hasonlóan a CF 
és SD/MMC kártyabővítési lehetőség is megvan, ám a 600-as változattal 
ellentétben az SD-kártya után is a gép tetején kell kutakodnunk. A dolog 
előnye, hogy így egyetlen pillantással felmérhetjük, melyik helyen van a 
kártya, és akkor is cserélhetünk SD-kártyát, ha a gép a dokkolóban 
nyugszik (ez a 600-as változattal nem igazán ment, mivel a dokkoló fé- 
lig takarta a bővítő helyet). 


Hasznos újítás a RAM és ROM méretek növekedése is — különösen a 
128-as RAM méret a nagyobb változatban —, és hasonlóan jót tett a 
Looxnak a PXA250-es processzorok PXA255-re történő cseréje. Hiába 
a látszólag azonos (400 MHz-es) órajel, a sebességnövekedés így is 
érezhető lesz majd. Ehhez persze még hozzájárul a Windows Mobile 
2003 rendszer is, amely végre ki is használja a maximális processzortel- 
jesítményt, szemben a Pocket PC 2002-vel, amely alapjáraton csak 200 
MHz-en , zümmögött". Kellemes ráadás a Fast ITDA, amely megnövelt 
sebességű infra-adatátvitelt kínál — természetesen az erre felkészített 
egyéb eszközökkel. 


6.1.3 PalmOne Tungsten T3 


ENE EZÉSSGSÁÉZA 
" gunasrut1? 


A PalmOne kínálatában a Tungsten sorozat elsősorban a , profikat" cé- 
lozza meg. A T3 mindmáig az egyik legnépszerűbb Palm gép, mi több, 
az egyik legnépszerűbb PDA. 

A legszembetűnőbb érv e mellett a képernyő mérete és felbontása, bár 
ez csak akkor látható igazán, ha széthúzzuk a gépet teljes nagyságára, 
hiszen összecsukott állapotban a képernyő egy része le van fedve. A 


320x480-as felbontásból, összecsukott állapotban valamivel kevesebbet 
látunk, ám ha széthúzzuk a gépet teljes méretére, akkor az addig takart 
rész szabaddá válásával előtűnik a szövegbevitelt elősegítő szoftveres 
Graffiti 2 felület, miközben a munkaasztal mérete továbbra is 320x320 
pixel marad. Ha viszont úgy kívánjuk, a Graffiti eltüntetésével akár a 
teljes képernyőméretet átadhatjuk a munkaasztalnak, vagy az éppen futó 
alkalmazásnak (például az Excel táblázatok szerkesztésére hivatott 
SheetToGo-nak). Utóbbi esetben már érezhető is a T3 nagy előnye. Sok- 
kal kényelmesebben lehet rajta tábiázatokat szerkeszteni, mint egy átla- 
gos Pocket PC-n vagy Palm-on. Képnézegetésnél is éppúgy értékelni 
fogjuk a nagy felbontást, mint mondjuk szövegszerkesztésnél vagy e- 
book olvasásakor, esetleg az internet böngészésénél. Nem is beszélve ar- 
ról, ha rajzolni, vagy feljegyezni szeretnénk valamit. 

Az alkalmazások kompatibilitása kapcsán szerencsére gondoltak arra 
is, hogy kedvenc programunk esetleg még egy ideig nem támogatja 
majd a 320x480-as felbontást. Ilyen esetekben az alkalmazás nyugodtan 
használhatja a megszokott felbontást, a képernyő , üres" részét pedig 
azonnal kitölti a virtuális Graffiti 2 felület. 

Ha azt gondolnánk, hogy ezzel kiveséztük az új képernyő nyújtotta le- 
hetőségeket, tévedünk. Ha történetesen nem függőleges, hanem vízszin- 
tes helyzetben kívánjuk tartani a gépet és vele természetesen az alkalma- 
zásokat is, a képernyő egyetlen érintéssel elforgatható (ezt az újonnan 
bevezetett, a képernyő alsó részén folyamatosan látható eszközsornak 
köszönhetően bármikor megtehetjük). Ez az eszközsor egyébként még 
egy halom más funkció gyors elérését is biztosítja számunkra, mint az 
óra-, fényerő- és hangbeállítást, a Bluetooth ki-/bekapcsolást, a helyi 
menük, illetve a Graffiti 2 felület megjelenítését vagy éppen eltüntetését. 

A Tungsten T3 aljára Palm Universal Connector került, így nagyszá- 
mú kiegészítőt (például billentyűzet, GPS) csatlakoztathatunk hozzá. 
Természetesen korunk minimum követelményét a Bluetooth-t is megta- 
láljuk a gépben, amelynek konfigurálása egészen egyszerűen megoldha- 
tó. Ennek köszönhetően kényelmesen tudunk SMS-t küldeni, e-maileket 
írni és fogadni (csatolásokkal), vagy éppen az interneten böngészni a 
Web Próval. 

Hardver terén egy erős gépet kapunk, 64 Mbájt RAM memóriával és 


egy PXA255-400 MHz-es Intel processzorral. Ez több is, mint elég, hi- 
szen a Palm szoftverek mindig is visszafogottabbak voltak erőforrásigé- 
nyüket tekintve, mint Pocket PC-s társaik. 


6.1.4 PalmOne Zire 31 


Maradjunk még kicsit a PalmOne háza táján, és nézzünk néhány iga- 
zán újdonságnak mondható, frissen debütált gépet a kínálatból. A cég 
Zire sorozata elsősorban a belépőszintet képviseli, illetve a Zire 71 és 72 
modellekkel egyfajta , bulis" középkategóriát igyekszik megvalósítani. 
Utóbbi modellel még foglalkozunk, ám most lássuk, milyen gépet is kí- 
nálnak olcsón. 

A PalmOne, a Zire 21 sikerén felbuzdulva, kicsit megemelte a 
belépőkategória színvonalát. A Zire 31, az árához képest jól felszerelt te- 
nyérgépnek mondható. Mozgatórugója egy 200 MHz-es Intel ARM pro- 
cesszor, amelyen a legújabb PalmOS verzió, az 5.2.8-as fut. Túlzottan 


látványos újdonságokkal egyébként nem szolgál ez a verzió, bár immár 
válaszható képet is tehetünk a Launcher és az Agenda hátterébe, és a 
Contacts is bővült néhány új mezővel — az Outlookkal való még nagyobb 
kompatibilitás érdekében . Immár a , tárolt személy" fotóját is elraktároz- 
hatjuk a névjegyben, illetve új biztonsági funkciókat is találunk. 

Hardver téren a 8 Mbájtnyi ROM és a 16 Mbájt RAM is elegendőnek 
tűnik ebben a kategóriában, és még az sem lenne nagy gond, hogy csak 
160x160 pixel felbontású, színes kijelzővel kapjuk a gépet, ám az STN 
technológián alapuló kijelző minőségét tekintve elég lesújtó vélemény 
alakult ki bennünk. Színvilága sem az , igazi", s a játékos kedvű felhasz- 
nálóknak is meggyűlhet vele a bajuk, mivel gyors váltások esetén bi- 
zony kissé szellemképes. Logikai játékoknál azért általában elegendő, 
de színhűség terén sajnos csapnivaló és kicsit fárasztó is a szem számá- 
ra, ha hosszasan nézzük. 

Ezzel szemben viszont jó hír, hogy akár MP3-hallgatásra is használha- 
tó a gép, ennek megfelelően hangszórót és fejhallgató-kimenetet egy- 
aránt találunk rajta, az előtelepített Real Player lejátszóval együtt. Az 
MP3-dalokat persze kártyán célszerű tárolni, így a gépben helyet kapott 
egy SDIO kompatibilis bővítőhely is. A fejhallgató-csatlakozás mellett — 
egy gumitakaróval fedve — találjuk a mini-USB csatlakozót is a szinkro- 
nizáláshoz. Az általános négy gyorsgomb helyett itt csak kettőt találunk 
a gépen, illetve egy power gomb és egy navigációs pad virít még a PDA 
elejének alsó részén. A gép tetején az SDIO hely mellett található egy 
infraport is, így a kommunikáció természetesen megoldható más PDA- 
kkal vagy éppen telefonokkal. 


6.1.5 PalmOne Zire 72 


A Zire család másik új tagja a Zire 71-et hivatott leváltani. Bár a Zire 
sorozat a középkategóriát célozza, a , középkategória" kifejezés itt leg- 
feljebb a gép árára igaz, a tudását és szoftverellátottságát tekintve 
ugyanis igencsak megszorongatja az üzleti vonalat képviselő Tungstene- 
ket is. A különbséget azért még a , bulis" külső is hirdeti a két család kö- 
zött, a Zire 72 igazán ízléses, dinamikus külsőt kapott. 320x320 pixel 
felbontású, színes TFT képernyője tökéletes képet ad. Az előd 16 
Mbájtos memóriáját 32 Mbájtnyira növelték, és a ROM mérete is meg- 


duplázódott, immár 32 Mbájt. Az igazsághoz persze hozzátartozik, hogy 
a 32 Mbájtból 24 Mbájt áll csak a felhasználó rendelkezésére az adatok 
tárolására vagy a szoftverek telepítésére. Megijedni azért nem kell, mert 
a Zire 72 SDIO bővítési lehetőséget is kínál, így bármikor megnövelhet- 
jük a tárkapacitást. A gép lelkét egy 312 MHz-es Intel PXA 270-es pro- 
cesszor jelenti, amely több mint elég, akár videolejátszáshoz is. Ha pe- 
dig már a videónál tartunk, a Zire 72 beépített, 1.2 megapixeles (maxi- 
mum 1280x960 pixel felbontású) digitális fényképezőgépet is tartalmaz, 
kétszeres digitális zoommal és mozgóképrögzítési (ASF, maximum 
320x240 pixel felbontás) lehetőséggel. A videót a beépített mikrofonnak 
köszönhetően hanggal együtt is rögzíthetjük, de kizárólag az SD kártyá- 
ra. A beépített — a gép hátulján elhelyezkedő — fényképezőgép sajnos to- 
vábbra sem helyettesít egy profi digitális fényképezőgépet, de ezt egy- 
előre nem nagyon várhatjuk el a beépített kameráktól (nem annyira tech- 
nológiai problémák, inkább az ár alacsonyan tartásának okán). Ha a 
fényviszonyok megfelelőek, élvezhető képeket készíthetünk vele, de át- 
lag alatti — esti szobai — világításnál ne várjunk tőle sokat, illetve a túl 
erős fény is szép fehér foltokat eredményezhet a fotókon. Mindazonáltal 


az elkészült fotókat — megfelelő Bluetooth-os vagy infrás mobiltelefon 
esetében — azonnal elküldhetjük MMS üzenetben vagy éppen e-mail 
csatolásként a palmról. Sőt, a gépen futó PalmOS 5.2.8 újdonságaként a 
Launcher vagy az Agenda háttereként is használhatjuk, esetleg kontak- 
tokhoz rendelhetjük az elkészült fotót. 

A Bluetooth is része a gép szolgáltatásainak és szoftveresen is rendkí- 
vül jól ellátott az új Zire. A DocumentToGo 6-ot is megkapjuk hozzá na- 
tív Word és Excel állományok szerkesztéséhez, pedig ez eddig csak a 
Tungsten sorozat tagjaira volt jellemző. Dokkoló nincs, mint ahogy 
Palm Universal Connector sem, a csatlakoztatást mini-USB-n vagy 
Bluetooth-on keresztül oldhatjuk meg az asztali géppel. Sajnos az akku 
kicsit visszafogott teljesítményű és nem is cserélhető. 

Ha a sűrű Bluetooth használat és az MP3-hailgatás is , lételemünk", 
netán még a játékoknak is hódolunk, gyorsan a minimumra csökkenthet- 
jük a kisgép energiáját. Ezt — és a gyenge fényképezőgépet — leszámítva 
a Zire 72 az egyik legjobb vétel lehet, hiszen teljesítményben és felsze- 
reltségben egyaránt az élvonalba tartozik, miközben a bruttó ára száz- 
ezer forint körül mozog. 


EZ Szoftverdömping 


Gyakorlatilag minden lehetőség adott, hogy egy komplett 
irodát, egy teljes multimédia központot vagy éppen egy 
játéktermet cipeljünk magunkkal a tenyerünkben vagy a 
zsebünkben. Összeállításunkban igyekeztünk minden témából 
és minden licencmegoldásból bemutatni — a teljesség igénye 
nélkül — a legjobbakat. 


Volt egy viszonylag hosszú időszak, amikor a Pocket PC (és Windows 
CE) rendszert futtató tenyérgépek jócskán le voltak maradva PalmOS-sel 
felvértezett társaiktól, legalábbis az elérhető szoftverek terén. Ennek az 
állapotnak mára igencsak vége szakadt. Félelmetes mennyiségű freeware 


és shareware program áll rendelkezésére a Pocket PC 2002, illetve most 
már a Windows Mobile 2003 rendszerek mellett voksolók számára is. 


7.1 Képnézegetők 


Kezdjük is nyomban az egyik legfontosabbal, hiszen milyen sok he- 
lyet takaríthatunk meg, ha nem kell tucatnyi vaskos albumot magunkkal 
cipelnünk. Hölgyek, a három táskányi családi fotó elfér a tenyerükben, 
urak, a legújabb autómodellek fotógyűjteményei 240x320-as méretben 
is tökéletesen láthatók O. 


7.1.1 SPB imageer 4.0 (shareware) 


"Edit 
Picture Notes 
Create an album... 


Save to Folder... 
Publish to Web... 


Copy 
Cut 


Delete 
Rename 


Set as Today Wallpaper 
Beam File... 
Properties... 


Az SPB Software előkelő helyet foglal el a PPC-s fejlesztők között. 
Ennek megfelelően egy jól használható és gyors képnézegetővel örven- 
deztetik meg a PDA használókat. Az Imageer a legnépszerűbb formátu- 
mok nézegetését teszi lehetővé, immár 480x640-es felbontásban is. TIE, 
JPG, PNG, GIF vagy éppen BMP állományokat nézegethetünk, procesz- 
szortól függően gyorsan vagy éppen lassan. Az mindenképpen elmond- 


ható, hogy egy WM2003-al felvértezett, 400 MHz-es géppel gyorsan ol- 
vashatunk be egy viszonylag nagy (960x719 pixel méretű) TIF állo- 
mányt is. A program nyújt néhány egyszerű, de hasznos szerkesztési le- 
hetőséget is, így például forgathatjuk, vághatjuk, átméretezhetjük és 
adott esetben JPEG formátumra alakíthatjuk (meghatározható tömörítés- 
sel) az adott képet. Eltávolíthatjuk az esetleges piros szemet, és eljátsz- 
hatunk a kép színeivel is. Így az előbb említett TIF-ből (amelyet mond- 
juk e-mailben volt szíves valaki elküldeni nekünk), néhány másodperc 
alatt készíthetünk egy elforgatott és a 240x320-as képernyőhöz mérete- 
zett JPG-t. Így a majdnem 1 Mbájtos állományt összezsugoríthatjuk 20- 
30K-s méretre, ami memóriatakarékosság szempontjából sem utolsó do- 
log. Természetesen nézőképeket (thumbnails) is képes mutatni a fent 
említett formátumokból. Ezek méretét és részlethűségét meghatározhat- 
juk, így optimalizálhatjuk a megjelenítés sebességét. Sőt, lehetőségünk 
van a képek teljes képernyős nézegetésére is, és akár slideshow-t is ké- 
szíthetünk kedvenceinkből. 

Minden képhez rendelhetünk rövid leírást és akár hangot is (WAV for- 
mátumban). Szokatlan, de nagyon jó megoldás, hogy a képeken kijelöl- 
hetünk aktív területeket is, amelyeket a PDA-n megérintve, az album 
egy adott képére , ugorhatunk". 


7.1.2 PDAMIIll Viewer (freeware) 


A PDAMIiill immár több díjjal is dicsekedhet. A Viewer alkalmazás 
szintén hozza a megszokott PDAMIill minőséget, ráadásul ingyenes 
szoftver. Először is félelmetesen gyors képmegjelenítésre képes. Képné- 
zegető, így természetesen itt is megtalálható a thumbnails nézet. Teljes 
képernyős megjelenítés, slideshow, automatikus forgatás és nagyítás, 
sőt, GAMMA korrekció is lapul a zsebében — annak, aki használja —, s 
mindezt képes JPG, PNG, GIF és BMP állományokkal megvalósítani, 
ráadásul ingyen. Erre már majdnem azt lehet mondani, hogy tökéletes. 


7.1.3 Pictures (WM200O3]) 


Alapvetően JPG, GIF és BMP nézegetésre használható, és helyszűké- 
ben — minthogy a Windows Mobile 2003 rendszer részeként a ROM-ban 
csücsül — bizonnyal hasznunkra lesz. Thumbnail nézete sajnos számos 


hiányossággal társul. A kontraszt- és fényerő-szabályozási lehetőség vi- 
szont igazán jól sikerült, sőt, a képeket méretre vágni is nagyon kényel- 
mesen lehet ezzel az ingyenes programmal. 


7.2 Mini mozi- és zenegép 


Ha már a képek nézegetésénél tartunk, korunk másik nagy kedvence — 
a digitális fotózás mellett — a videók nézegetése. Lehet szó mozifilmek- 
ről vagy házi videókról, előfordul, hogy nemcsak az otthoni PC-n szeret- 
nénk őket megnézni, hanem mondjuk egy unalmas félórában, az orvosi 
rendelőben (természetesen fülhallgatóval, hogy másokat megegyen az 
irigység. ..9, pontosabban, hogy ne zavarjunk másokat). Ha pedig ép- 
pen nem a filmekre vagyunk kíváncsiak, biztosan szívesen hallgatnánk 
kedvenc előadóinkat, amíg avonatunk elér Budapestről Szombathelyig. 


7.2.1 Windows Media Piayer 9 (WM2003) 


AZ Windows Media €35, (£ 12:01 €3 


Windows 
Media Piayer 


Playlist Tools Baj 


A Microsoft saját lejátszója természetesen a Microsoft saját formátu- 
maira van kihegyezve, s azokkal nagyszerűen megbirkózik. Nézegethe- 
tünk például WMV formátumú videókat, akár teljes képernyőn. Ilyene- 


ket bármikor összeállíthatunk kedvenc házi videóinkból XP alatt, a rend- 
szer részét képező Windows Movie Maker 2-vel. Hallgathatunk WMA 
formátumú dalokat, amelyek elkészítésében — például az audiosávok 
konvertálásában — a PC-n futó Windows Media Player lehet a segítsé- 
günkre. Természetesen a nagy népszerűségnek örvendő MP3-formátu- 
mot is lejátszhatjuk, s adott esetben a tenyérgépen rögzített WAV formá- 
tumú hangfelvételeink visszahallgathatására is van mód. A Windows 
Media Player 9 PDA-s változatáról nehéz lenne rosszat mondani, leszá- 
mítva a sebességét, ami már asztali társának sem éppen az erőssége. Jól 
használható médialejátszó, amelynek főbb funkcióit hozzárendelhetjük a 
PDA gombjaihoz is. Képes a zenéket háttérben — energia-megtakarítás 
végett akár kikapcsolt képernyővel is — lejátszani, így gyakorlatilag hor- 
dozható zenegéppé alakíthatjuk Pocket PC-nket. 


7.2.2 PocketMVP (freeware) 


A Windows Media Player 9-cel szemben, ez a lejátszó éppen a Micro- 
soft formátumokat nem támogatja, helyette azonban van néhány nagysze- 
rű formátum, amelyekkel gond nélkül boldogul: AVI (DivX), MPEG-I1, 
MP3, OGG és WAV. Előbbi kettő a videolejátszásban számít nagy , név- 
nek", az utóbbiak pedig a zenebarátoknak lehetnek vonzók. A DivX-ek 
lejátszása nagy előny, hiszen jelenleg ez az egyik legelterjedtebb tömörí- 
tett videoformátum, s a hatékony tömörítés (élvezhető minőség mellett) 
nagyon fontos szempont, ha nem kívánunk Gbájtos memóriakártyákban 
gondolkozni. Egy 256 Mbájtos kártyán már egy egész estés mozifilmet is 
magunkkal vihetünk, PPC-re optimalizálva (320x240 méret, MP3 hang), 
jó minőségben. Az MPEG-! lejátszás pozitívuma szintén a formátum el- 
terjedtségében rejlik. Így konvertálás nélkül lejátszhatjuk ezt a formátu- 
mot is a tenyérgépünkön. Az OGG és az MP3-formátumok közötti ver- 
sengést nem mi fogjuk eldönteni, de legalább ne álljunk kétségbeesve 
egyik előtt sem: lejátszhatjuk mindkettőt. A WAV formátum mára már 
annyira elterjedt, hogy kár is ragozni, egy zenelejátszótól ez ma már mi- 
nimum követelmény. A PocketMVP természetesen lehetőséget kínál le- 
játszási listák készítésére, és hasonlóan a Media Playerhez a főbb funkci- 
ókat hozzárendelhetjük a PDA gombjaihoz is. Különlegessége még az 
Egualizer, amelynek a segítségével a hangszínt szabályozhatjuk. 


7.3 Hétköznapi apróságok 


Természetesen a képnézegetés és a videózás, zenehallgatás mellett 
számos terület van még, amelyen a PDA ma már könnyedén helyt áll a 
szoftverek téren. Felhasználói programokkal például Dunát lehetne re- 
keszteni. 


7.3.1 SPB Pocket Plus 2 (shareware) 


Ismét az SPB Software háza táján nézünk körül, és meg kell állapíta- 
nunk, van valami, ami nélkül nem használható egy Pocket PC, ez pedig 
a Pocket Plus 2. Nélkülözhetetlensége a PPC egyik jellegzetességéből 
adódik: a multitaskos rendszer a programok jobb felső sarkában találha- 
tó X-re kattintva, az asztali PC-n megszokott megoldással ellentétben, 
bizony nem zárja be véglegesen a futó programot, csak a háttérbe teszi 
azt. Ez adott esetben akár hasznos is lehetne, hiszen így dolgozhatunk 
egyszerre több alkalmazással is. Azonban az alkalmazások közötti váltás 
és azok esetleges bezárása olyan faramuci módon oldható csak meg, 
hogy azt az ember rövid életciklusa alatt — a mai átlagéletkort alapul vé- 


ve — nem képes megszokni. Amikor már 6-7 program fut egymás mel- 
lett, sokszor tűnik kevésnek a jelenlegi PDA technológia nyújtotta telje- 
sítmény (bár a rendszer ilyenkor automatikusan lezárja a fölöslegesnek 
tűnő alkalmazásokat). 

Ennek kiküszöbölésére a legtöbb gyártó (Fujitsu Siemens, HP) Task 
Manager szoftvereket készít és terjeszti azokat az operációs rendszerbe 
integrálva, a legtöbb esetben külön nyomógombot is adva hozzá. Ám 
ezek használhatósága éppen csak megközelíti a Pocket Plus 2 lehetősé- 
geit. A Pocket Plus 2 gyakorlatilag egy szoftvercsomag, amelynek egyik 
része a Taskmanager. Telepítése után az X-re kattintva immár gond nél- 
kül bezárhatjuk az alkalmazást. Ha pedig hosszabban érintjük meg az X- 
et (vagy annak helyét), akkor egy legördülő listából választhatjuk ki, 
hogy bezárni vagy lekicsinyíteni szeretnénk-e a programot, illetve a hát- 
térben futó programok közül is itt választhatjuk ki, amelyikkel éppen 
dolgozni szeretnénk. Sőt, a soft-reset, a suspend és a backlight-Loop le- 
hetőségek is innen érhetők el. Emellett a Pocket Plus 2 kiküszöböl még 
néhány hiányosságot. Ilyen például a teljes képernyős és többablakos 
böngészés a Pocket Internet Explorerrel, a nézett honlapok mentése 
vagy a forráskódjuk megtekintése, és egy remekbe szabott Today modul, 
amely folyamatosan — méghozzá szép, skinezhető felülettel — tájékoztat 
bennünket a memória, a memóriakártya használtságáról és az akku élet- 
tartamáról. Sőt, közvetlenül a Today képernyőn akár a háttérvilágítást is 
szabályozhatjuk, és parancsikonokat is elhelyezhetünk kedvenc alkal- 
mazásainkhoz. Szintén hasznos a Repeating Alarms funkció, amely fo- 
lyamatosan hangosodó riasztást tesz lehetővé, és akkor is képes a műkö- 
désre, ha eredetileg teljesen kikapcsoltuk PDA-nk hangját. Így az éjsza- 
kai lehalkított játék után reggel biztosak lehetünk abban, hogy a tenyér- 
gép akkor is ébreszt miket, ha elfelejtettünk visszahangosítani elalvás 
előtt. Emellett a PPC Intézőjébe beépülve a ZIP állományokkal is meg- 
birkózik. 


7.3.2 Check Notifications (freeware) 


Funkcióit tekintve visszafogott a ScaryBear Software kicsiny freeware 
programja, ám annál fontosabb funkciót lát el. A Windwos Mobile 2003 
rendszer soft resetes problémájára kínál hatékony megoldást, azaz törli a 


reset során keletkező esetleges felesleges bejegyzéseket, amelyeket a 
WM2003 rendszer összegyűjt. Nem egetrengető, de hasznos funkció. 


7.3.3 WorldMate 2004 (shareware) 

Milyen jó is lenne, ha találnánk egy megbízható forrást, ahonnan meg- 
tudhatnánk az egész heti időjárás-előrejelzést! Nos, ha a WorldMate te- 
lepítve van a tenyérgépünkre, akkor elegendő a zsebünkbe nyúlni ehhez. 

A WorldMate valamennyi szinkronizáláskor (vagy akár GPRS inter- 
netezéskor) lehívja a számunkra fontos városok — természetesen köztük 
Budapest — aktuális időjárási adatait, egy hétre előre. Minthogy ezt az 
információt a Weather Channel szolgáltatótól veszi, az esetek 8090-ban 
rábízhatjuk magunkat. Ha nincs a szinkronizáláskor élő internetes kap- 
csolat, akkor a legutóbbi frissítési adatokat veszi alapul (egy hét a maxi- 
mum), illetve bármikor frissíthetjük az adatokat, akár GPRS kapcsolattal 
egy mobiltelefonon keresztül. 

A WorldMate emellett még világóra funkciókkal is dicsekedhet, egy- 
szerre öt város pontos idejét láthatjuk, illetve ide-oda ugrálhatunk a vi- 
lágtérképen az időzónák között. Mi több, az aktuális árfolyamokat is 


frissíthetjük, így bármikor számolhatunk különböző pénznemekben, 
naprakészen. Segítséget nyújt emellett a különböző mértékegységek kö- 
zötti átváltásban is, legyen szó akár hossz, akár súly stb. egységekről. 
Szép hosszú listát ad a különböző nemzetközi behívószámokról is, így 
nem jelent gondot akár egy Bhutan-i telefon intézése sem, ráadásul a lis- 
tában az időkülönbség is szerepel, így nem fogjuk felcsörögni az álomba 
szenderült célszemélyt az éjszaka közepén, elképedve, hogy nálunk még 
csak délután hat óra van. 

A japán cipőboltokban gyakran vásárlóknak bizonyára hasznos lesz a 
cipő és ruha méretek közötti eligazodást segítő táblázat is, amelyből rög- 
tön kiderül, hogy egy 24-es méretezésű japán cipő nem a legjobb aján- 
dék a kétéves gyermekünknek, mert adott esetben az anyuka is kacsázni 
fog benne. Természetesen ennél kevésbé sarkított esetekben is hasznos 
lehet ez az információ. 

A WorldMate világóra és időjárás jelentő funkcióit egyébként a Today 
képernyőre is kivihetjük, ahol kis ikonok formájában láthatjuk az aktuá- 
lis és a következő két nap időjárását, illetve a helyi és két további város 
pontos idejét. Kicsit ugyan lassíthatja a Today képernyő újrarajzolását, 
de ez ezredmásodpercekben mérhető, így bátran ajánljuk a használatát, 
mint ahogy a programét is. 


7.3.4  Sketch It! (shareware) 

Egy újabb magyar fejlesztésű szoftver — és valószínűleg nem az utolsó 
—, amely a szívünkbe lopta magát. A Sketch It! segítségével gyorsan és 
nagyon egyszerűen készíthetünk rögtönzött helyszínrajzokat, hogy aztán 
BMP-ként elmentve elküldhessünk e-mailben. Gyermekünk is , lefoglal- 
hatja magát" a programmal, hiszen remekül el lehet vele rajzolgatni. A 
.NET-es változat pedig már kifejezetten a Windows Mobile 2003 rend- 
szer boldog tulajdonosainak nyújthat kellemes kikapcsolódást. 


7.3.5 GPS Tuner (shareware) 


A magyar fejlesztésű GPS Tuner és egy megfelelő GPS készülék se- 
gítségével könnyen meghatározhatjuk a pozíciónkat, és rögzíthetjük a 
pontos térbeli adatokat. Pontosságának köszönhetően GPS vevők teszte- 
lésére vagy akár GPS alapú térképszoftverek ellenőrzésére is. 


7.3.6 SMS Manager (shareware) 


Manapság az SMS üzenetek korát élve, mi sem természetesebb, mint- 
hogy a PDA-t is befogjuk az ilyesfajta üzenetek küldésére, fogadására. 
Ez persze leginkább két esetben lehet igazán kényelmes, ha van egy 
GPRS kártyánk a PDA-ban vagy ha Bluetooth segítségével tudunk csat- 
lakozni mobiltelefonunkhoz. E két esetben elmondható, hogy sokkal 
könnyebb egy hosszú (akár több üzenetre osztott) SMS-t megírni a 
PDA-n, mint bepötyögni a mobilon. 

A PDA beépített szoftveres billentyűzetén másodpercek alatt begépel- 
hetjük az üzenetet, a Coniacts listából pedig egyszerűen kiválaszthatjuk 
a címzettet vagy címzetteket. Ha az üzenet csak több SMS-ben küldhető 
el a karakterhossz korlátok miatt, a program figyelmeztet minket, és 
azután természetesen elvégzi a szükséges teendőket. A beérkező üzene- 
teket is szinkronizálja a mobillal, így azokat is kényelmesen elolvashat- 
juk, akár az egész üzenetet egy felületen látva, dátummal, feladóval 
együtt. 


7.3.7 IgtEditor (freeware) 


Ha valaki úgy gondolná, hogy egy PDA-t nem lehet komoly felada- 
tokra használni, akkor íme egy komoly feladat: készítsünk honlapot 
PDA-nkon. A Fann Software ingyenes szerkesztőjével — egy kis HTML 
kódismeret birtokában — mindez igazán gyerekjáték. A kód ismeretéből 
valóban elég az alapszint, mert a program számos segítséget nyújt az 
utasítások, formázások gyors és egyszerű beviteléhez. 


7.3.8 ftpView (freeware) 


Természetesen az elkészült oldalt valahogyan fel is kellene juttatni a 
szerverre. Nos, mi sem egyszerűbb! Egy GPRS előfizetés és egy mobil- 
telefon, no meg a PDA segítségével bárhonnan, bármikor fel- vagy ép- 
pen letölthetünk FTP szerverekről dokumentumokat, programokat vagy 
egy teljes honlapot, képekkel együtt. A megosztott ablakban egyszerű 
, fogd és dobd" módszerrel dolgozhatunk könyvtárakkal és állományok- 
kal. A gyakran használt oldalak adatait (cím, felhasználó, jelszó stb.) el- 
tárolhatjuk, és a listából kiválasztva, egyetlen érintéssel csatlakozha- 
tunk. 


Mindent egybevetve, az amúgy sem széles skálán ez az egyik legjobb 
FTP program Pocket PC-re, és szerencsére a 2003-as rendszer alatt is 
működik. 


7.3.9 Pocket Painter (shareware) 


Természetesen egy figyelemfelkeltő honlapra nem árt néhány kép 
sem. Ha CF-kártyás fényképezőgépünk van, akkor akár arról is lemásol- 
hatunk néhány fotót, ám ha valódi, kézzel készült grafikára gondolunk, 
és persze kéznél van a Pocket Painter, szinte bármit megrajzolhatunk, 
kellő fantázia és türelem esetén. A Pocket Painterben számos eszköz áll 
a rendelkezésünkre: különböző ecsetek, feliratozási lehetőség, kitöltés. 
A kör, téglalap és négyzetrajzolás sem okozhat problémát. Ez így önma- 
gában talán még nem is lenne olyan különleges, akad ilyen lehetőség 
más PPC-s rajzprogramokban is, ám olyan ecsettípusok, mint az elmosó, 
a vízfesték, a maszatoló, a spray, az olajfesték, hogy a maradék tízet már 
fel se soroljuk, nem sok programban adottak. Ráadásul számos speciális 
effektet is , ráereszthetünk" képeinkre: van mozaik, kontúrkihúzás, élesí- 
tés stb., azaz szinte minden, amit egy PC-s képszerkesztőnél is megszok- 
hattunk. Forgathatunk, tükrözhetünk, átméretezhetünk, konvertálhatunk 
inverz vagy szürkeárnyalatba képeket. Képformátumokban ugyan nem 
bővelkedik a program, de nem is ez a feladata. BMP és JPG formátum- 
ban menthetünk, olvasásnál pedig még a GIF formátum is hozzájön eh- 
hez. 


7.3.10 uBook (freeware) 


Minthogy a szabadidő hasznos eltöltéséhez az olvasás is nagyban hoz- 
zájárul, mi sem természetesebb, minthogy az ember a tenyérgépen is ol- 
vashasson könyveket. A LIT formátumú elektronikus könyvek olvasásra 
a Windows CE saját Reader szoftvere használható. Ha azonban DOC, 
HTML, PDB, RTF vagy éppen TXT formátumban tároljuk az elektroni- 
kus könyveinket, akkor az olvasásukhoz az uBook lesz a megfelelő vá- 
lasztás. Gyakorlatilag hasonló lehetőségeket kínál, mint a Microsoft 
Readere, csak kicsit több állományformátummal képes megbirkózni. 
Használhatunk könyvjelzőket, kiemelhetünk szövegrészeket, megjegy- 
zéseket fűzhetünk hozzájuk, áthúzhatjuk vagy éppen kimásolhatjuk 


őket. A program képes a fontok éleinek többfokozatú simítására is, így 
magunk választhatjuk ki a szemkímélőbb arányt. Skinezhető, vagyis az 
ízlésünknek megfelelően ölthet akár futurisztikus, akár ódon kódex kül- 
sőt is. Az Auto-Scroll funkció, az olvasást megkönnyítendő, leveszi a 
vállunkról a lapozás , terhét". Akkor érdemes használni, ha egyenletes 
tempóban olvasunk. Az uBook a legjobb e-book-olvasó szoftverek egyi- 
ke, állományformátumok terén is szinte verhetetlen, s minthogy ingye- 
nes, árban is nehéz felvenni vele a versenyt. 


7.3.11 STDict 2.0 (freeware) 


Ismét egy magyar fejlesztésű program! Az SrDict egy nagyszerűen si- 
került szótár program, amely angol-magyar-német szótárakkal együtt 
tölthető le az internetről. Gyors és testre szabható keresést tesz lehetővé, 
s bár alapértelmezésben kizárólag a memóriába hajlandó települni a szó- 
táraival, az utóbbiakat, a helytakarékosság végett, bármikor átmásolhat- 
juk a memóriakártyára. Külön érdekessége, hogy a Text-to-Speech tech- 
nológiára építve, az angol szavak kiejtésére is , hajlandó". Így azután 
nyelvtanulóknak sem utolsó lehetőség, hogy nemcsak leírva lássák, ha- 
nem hallják is a keresett szót, még ha kicsit gépies kiejtéssel is. 


7.3.12 Resco Explorer 2003 


A Resco fájlkezelőjének legújabb, 5.0-s verziószámmal ellátott válto- 
zata gyakorlatilag mindenre képes, ami állománykezelés címen szóba 
jöhet egy PDA esetében. Tud fájlokat másolni, mozgatni, törölni, könyv- 
tárakat létrehozni, átnevezni, törölni. Kereshetünk fájlokat, összeállítha- 
tunk egy saját Favorites (Kedvencek) listát a leggyakrabban használt 

: mappákról a gyors elérés érdekében, és ha kedvünk tartja, elküldhetünk 
állományokat — akár egyszerre többet is, az OBEX technológiának kö- 
szönhetően — infra- vagy Bluetooth-kapcsolaton keresztül egy másik 
PDA-ra. Emellett beépített fájlnézegetője segítségével megjeleníti a 
TXT, a BIN és a HEX szöveges formátumokat és a JPEG, GIF, BMP il- 
letve PNG képeket. Amennyiben használjuk a HP Mobile Printing szoft- 
verét, azzal együttműködve még az állományok nyomtatására is képes. 
Tartalmaz beépített hálózatböngészót, amelynek a segítségével együtt 
dolgozhatunk a hálózatban található gépekkel. A csomag részeként adott 

Registry Editor pedig a lehető legegyszerűbb és leggyorsabb módját 
nyújtja a Windows CE Registry szerkesztésének. Ugyancsak hasznos le- 
hetőség a ZIP-állományok kezelése, amely természetesen a csomagolást 
és a kibontást is magában foglalja, ráadásul teljesen PC kompatibilis al- 
goritmussal, így konvertálgatás nélkül használhatjuk tömörített mappá- 
inkat a PC-n és a PDA-n. A fájltitkosítás funkciót is bizonyára értékelik 
mindazok, akik biztonságra vágynak. Számos titkosítási algoritmus kö- 
zül választhatunk, s ami a dologban a legszebb, ha az asztali gépünkre is 
telepítettük a Resco Explorer 2003 PC-oldali alkalmazásait, ezt a lehető- 
séget ott is kihasználhatjuk. Újdonság a memóriakártyák formázásának a 
lehetősége, ezentúl ez is gond nélkül megoldható. A program segítségé- 
vel a különböző fájlkiterjesztéseket szabadon hozzárendelhetjük progra- 
mokhoz, méghozzá néhány érintéssel, a Registry szerkesztgetése nélkül. 

A Resco Explorer 2003 felülete nagyon barátságos és ízléses. Beállít- 
hatjuk, hogy részletes, nagy ikonos vagy éppen fastruktúrás nézetben 
szeretnénk-e dolgozni. Láthatjuk a rendszer- és rejtett fájlokat és hasz- 
nálhatjuk a CiearType lehetőséget a karakterek éleinek simításához. Sőt, 
a System Info programocska segítségével grafikus képet kaphatunk rend- 
szerünk adott pilianatbeli állapotáról is. Összességében, a funkcióit és a 


kezelhetőségét tekintve, a jelenlegi legjobb választás a Pocket PC-s állo- 
mánykezelők sorában. 


7.3.13 Audio Recorder 


A Resco Audio Recorder főként akkor lehet hasznos, ha gyakran sze- 
retnénk diktafonként is használni a tenyérgépünket. Bár rendelkezik mé- 
dialejátszó funkciókkal is — képes az MP3-, a WAV- és a RAF-formátu- 
mok lejátszására —, azért elsősorban felvétel téren , hozza a formáját". 
Első indítása után azonnal leteszteli az átviteli sebességet, és javaslatot 
tesz az optimális beállításokra. A hangot képes WAV- vagy MP3- 
formátumban rögzíteni, akár a PDA saját memóriájába, akár memória- 
kártyára. Bár skinezhető, ami sokat jelent a kultúrált megjelenés és a ba- 
rátságos felület terén, fő vonzereje mégis abban rejlik, hogy nem pusz- 
tán egy felvétel gomb nyomkodását teszi lehetővé, hanem annál sokkal 
többet. Az egyik többletfunkció a VAS, vagyis a Voice Activation Sys- 
tem. Ennek segítségével — ha megadunk egy minimális zajszintet —, a 
program csak akkor készít felvételt, ha a környezetünkben valóban ér- 
demleges dolgok hangzanak el. Ezzel leginkább tárhelyet nyerünk, de a 
felvétel visszahallgatásánál is nagy öröm, amikor nem kell több perces 
, Süket" részeket végighallgatnunk, amíg eljutunk valami érdembeli 
mondandóig. A másik pozitívum ugyancsak egy felvett anyag szerkesz- 
tésénél jelentkezik, ugyanis különböző TAG-ok használatával áttekint- 
hetővé és visszakereshetővé tehetjük a leglényegesebb dolgokat. Sőt, 
akár arra is van lehetőségünk, hogy kizárólag a kijelölt pontokat játssza 
vissza a program. A harmadik jó hír, hogy a felvétel időtartama alatt ki- 
kapcsolható a képernyő, így nem kell azon aggódnunk, elegendő lesz-e 
az akku élettartama a felvétel idejére. Az Audio Recorder valóban digi- 
tális diktafonná, sőt, egy kicsit vágószobává alakítja a tenyérgépünket. A 
segítségével könnyen feldolgozhatunk akár hosszú hangfelvételeket is. 
Ha pedig még égy PDAudio-CF kártyával is rendelkezünk, soha többé 
nem lesz szükségünk másik diktafonra. 


7.3.14 Resco Task Manager 


A Resco Task Manager segítségével kiküszöbölhetjük a Windows CE 
program bezárási, pontosabban nyitvahagyási problémáját. A progra- 


mocska , leül" a Tálcára, és ha megérintjük, egy csinos listába szedve 
elénk tárja a futó programokat, amelyek közül szabadon kiválaszthatjuk 
az éppen szükségeset. Szintén itt dönthetjük el, hogy minden futó prog- 
ramot szeretnénk-e bezárni, vagy az előtérben futó kivételével az ösz- 
szeset, esetleg kizárólag az éppen előtérben futótól kívánunk-e , megsza- 
badulni". A Resco Task Manager nem tartozik a nagy bonyolultságú, 
hosszú gyakorlást igénylő programok körébe, de nem is ez volt a készí- 
tők célja. A futó programok menedzselésére kiválóan alkalmas, s ennél 
többet egy Task Managertől az esetek többségében nem is nagyon lehet 
elvárni. 


7.3.15 TextMaker 

welcome to TextMaker! 


This document contains important notes en this s 


Pocket PC: Note on pictures in Word 97/204 


Miután a PDA-k többségéhez külső billentyűzet is csatlakoztatható, a 
hosszabb szövegek kényelmes bevitele gyakorlatilag megoldott. Ám, 
valljuk be, a Pocket Word nem éppen álmaink szövegszerkesztője! 

Természetesen, ha egyszerű, formázatlan — maximum kiemeléseket 
tartalmazó — szövegek begépelésével is beérjük, és nem számít az sem, 
hogy egy-egy többoldalas, átszerkesztett szöveg elmentése adott esetben 


egészen hosszú , pillanatokat" vehet igénybe, a Pocket Word is megteszi. 
Ha azonban ennél többre vágyunk, akkor mindenképpen érdemes megis- 
merkednünk a SoftMaker cég által fejlesztett TextMaker 2002-vel. 

A TextMaker sokkal inkább hasonlít az asztali Wordre, mint a Micro- 
soft saját Pocket PC-s szövegszerkesztőjére. Képes megjeleníteni és ter- 
mészetesen szerkeszteni a táblázatokat, beilleszthetünk a szövegbe ké- 
peket, tartalmazza a szokásos szöveg- és bekezdésformázási lehetősége- 
ket. Ráadásul saját TMD formátuma mellett képes DOC, RTF, HTML és 
TXT formátumba is menteni, utóbbi esetében több kódolást is támogat- 
va. Egy megnyitott dokumentum megjelenítése is sokkal áttekinthetőbb 
a TextMakerben, hiszen valóban oldalakra tördeli, és megtartja a bekez- 
déseket, sortávokat stb. A nézet egyébként nagyítható vagy éppen kicsi- 
nyíthető, attól függően, hogy mit is szeretnénk éppen tenni, és lehetőség 
van a szöveg megtörésére a jobb oldali képernyőszélnél, ha nem akar- 
juk, hogy a szöveg begépelése alatt a képernyőt horizontálisan is görges- 
se a program. Természetesen megtaláljuk a vonalzót is, így a tabulátorok 
és bekezdések elhelyezése is egyszerűen megoldható. A rajz eszköztár 
segítségével pontosan megadhatjuk, hol és milyen méretben szeretnénk 
beilleszteni a dokumentumba egy táblázatot, képet vagy szövegdobozt. 
De akár egyszerűbb grafikus elemeket (körök, négyszögek, vonalak) is 
elhelyezhetünk a szövegben. 

A használható képformátumok terén sem voltak szűkmarkúak a készí- 
tők: BMP, JPG, GIF, PNG, TIFF, PCX, PCD, IFF, IMG, PGM és XBM 
formátumú képeket illeszthetünk dokumentumainkba. 

Az elkészült anyagot elmenthetjük különböző Word verziók formátu- 
mába a 6.0-tól az XP-ig, RTF formátumba, TMD-be (ez a TextMaker saját 
formátuma), TMV-be (ez a TextMaker saját template formátuma), PSW 
vagy PWD (azaz Pocket Word) formátumba, sőt, akár HTML oldalként is. 
Utóbbi esetben a képeket a program egy alkönyvtárba gyűjti össze, és ter- 
mészetesen a rájuk mutató linkeket is ennek megfelelően módosítja. 

Lehetőség van még az automatikus helyesírás-ellenőrzésre is, akár 
több nyelven, azonban magyarul sajnos — egyelőre — még nem. 


EZ Játékok PDA-ra 


Egy PDA nem csak komoly feladatokra használható. 
Határidőink és címjegyzékünk nyilvántartása, GPS navigálás és 
GPRS kommunikáció közben azért jól esik egy kicsit 
megpihenni, és lejátszani egy-két , menetet. 


Játék pedig akad szép számmal Pocket PC és PalmOS platformon is. 
Játékstílusokból is van választék, gyakorlatilag valamennyi képviselteti 
magát a tenyérgépeken. 3D-s autóversenyt éppúgy találunk, mint mász- 
kálós, ügyességi, platform- vagy éppen kalandjátékot. Persze ne képzel- 
jünk egy 1280x1024-es grafikát, Dolby Surround hangot és egekben 
szárnyaló frame/s eredményeket, bár a 640x480-as felbontás minden bi- 
zonnyal a játékokra is nagy hatással lesz majd a Pocket PC platformon. 
A dolgok lényege itt amúgy sem ebben rejlik. Nem biztos, hogy a végle- 
tekig kihasznált hardver jelenti a legjobb megoldást, ha szórakozni vá- 
gyunk. Adott esetben egy ízléses kivitelű — és lehetőleg jól taktikázó — 
sakkprogram éppoly szórakoztató lehet, mint egy 3D-s stratégia a PC-n. 


8.1 PDAMIlI Snails 
(shareware, PPC 2002, WM 2003) 


Valódi sikerjáték, egy viszonylag egyszerű ötletre alapozva. Hihetetle- 
nül kedves grafikával és jól eltalált hangokkal megteremtve a hangula- 
tot, belevethetjük magunkat a csigák — meglepő módon — mindent elsöp- 
rő lendületű háborújába. Lövészeink segítségével, jól megválasztott 
irányzékkal kell megsemmisítenünk az ellenfelet, egészen extrém pályá- 
kon. Állíthatjuk a nehézségi fokot, játszhatunk a gép vagy egy barátunk 
ellen. 


8.2 Bejeweled 
(shareware, Pocket PC, WM 2003, PalmOS) 


Minden tenyérgépes idők legnépszerűbb logikai játéka, amely plat- 
formtól függetlenül (még PC-n is játszható) meghódított már szinte min- 
denkit. Az ok minden bizonnyal nem a gyémántokban, hanem a játékél- 
ményben keresendő. Játszhatunk időre vagy csak az idő eltöltésére, min- 
denképpen jól fogunk szórakozni, mire sikerül hármasával (vagy töb- 
bedmagával) eltüntetnünk minél több drágakövet a képernyőről. Bár so- 
kan próbáltak a nyomába lépni, az eredeti játék hangulatát még nem si- 
került , überelni". Hiába no, a Bejeweled már csak Bejeweled marad. 


8.3 PDAMIill Gamebox Classics 
(shareware, Pocket PC, WM 2093, PalmOS) 


Szintén a PDAMIill , gondozásában" jelent meg a Gamebox Classics, 
amely egy nagyszerűen sikerült játékgyűjtemény: megtalálható benne 
minden logikai és ügyességi játék feldolgozott változata, amely valaha 
sikert ért el a piacon. Így a Snake, a Blocks, a Blocks--, a Jewel Master, a 
Canons és a Fireball együtt versengenek a kegyeinkért, és nem éppen 
esélytelenül, hiszen egytől egyig sikerjátékok, új köntösben. A köntös 
egyébként remekbeszabott, csodálatos grafika és jól eltalált zenei aláfes- 
tések teszik izgalmassá és felejthetetlenné őket. A legnagyobb játékél- 
ményt egyébként a Tungsten T3-on tapasztaltuk, minthogy a fejlesztők 
odafigyeltek rá, hogy a játék kihasználja a nagyobb felbontást is. 


8.4 Mummy Maze 
(shareware, Pocket PC, WM 2003, PalmOS) 


Hasonlóan a Bejeweledhez, a Mummy Maze is egyike az örök klasszi- 
kusoknak. Ráadásul ezt a játékot is szinte minden platformra átírták már, 
így PC-től a Palmig, mindenütt menekülhetünk a múmiák elől, miköz- 
ben egyre feljebb jutunk a piramis csúcsára. Az egyszerű, de ízléses gra- 
fikát kellemes egyiptomi stílusban íródott zene egészíti ki, s a kettő 
együtt olyan atmoszférát teremt, hogy sötétben játszva az ember hajla- 
mos riadtan a háta mögé lesni, nem dől-e éppen a nyakába kitárt karok- 
kal egy bebugyolált fáraó. Kedves, szórakoztató, mégis izgalmas játék 
ez, ahol a figurák, ha éppen nem nyúlunk hozzájuk, jól elszórakoznak 
magukban is. Persze azért érdekesebb, ha mi irányítjuk a történéseket. 


8.5 Tower Mogul 
(shareware, Pocket PC, WM 2003] 


Íme egy klasszikusnak még nem számító, de nagy sikernek örvedő já- 
ték, amelyben megépíthetjük és felvirágoztathatjuk saját toronyházun- 
kat. Bérelhető irodák, bérelhető egy- vagy többágyas lakások, az elen- 
gedhetetlen hamburgerárus gyorsbüfé, liftek, lépcsők és mozgólépcsők 
tarkíthatják épületünket, amelynek természetesen szépen kell termelnie 
a bevételt ahhoz, hogy fenntarthassuk. A bérlők kedvéért persze enged- 
hetünk a bérleti díjakból, vagy megsokszorozhatjuk a szobalányok és a 
személyzet számát. Üzleteket nyithatunk a harmincadikon és társalgót a 
negyvenediken. Gyakorlatilag azt teszünk, amit akarunk, a lényeg, hogy 
jól működő kis közösséget hozzunk össze a mi kis tornyunkban. 


8.6 Coconut Island 
(shareware, Pocket PC, WM 2003) 


Hangulatos grafika, szórakoztató játékmenet. Egy lakatlan — vagy in- 
kább túlnépesedett? — sziget lakójaként hódolhatunk kedvenc időtöltése- 
inknek. A háromféle izgalmas logikai és ügyességi játékot magába fog- 
laló kis csomag hosszú időre leköti a kikapcsolódni vágyó PDA- 


tulajdonost. Játszhatunk egymás vagy a gép ellen is, így akár két ember- 
nek is remek szórakozást nyújthat Coconut Island sejtelmes szigetvilága. 


8.7 4 Pinball 
(shareware, Pocket PC, WM 2003] 


Ha játékról esik szó, semmiképpen nem maradhat ki a régi jó flipper 
sem. A 4 Pinball immár jó néhány kiegészítésen túljutott. A leglátványo- 
sabb flipperprogram különböző részeiben alkalmanként 3-5 pályán mér- 
hetjük fel golyózsonglőri tudásunkat. A fantasztikus grafika és az ötletes 
pálya-összeállítások mellett hangulatos — olykor rémisztő —effektek gon- 
doskodnak az adrenalinszint folyamatos szinten tartásáról. Megunhatat- 
lan szórakozás, különösen, ha egy megfelelő grafikai teljesítménnyel 
megáldott tenyérgép boldog tulajdonosai vagyunk. Ez esetben ugyanis 
nagyon pergő a játékmenet. Gyengébb gépeken viszont előfordulhat, 
hogy kicsit unatkozni fogunk. 


8.8 Dynomite 
(shareware, Pocket PC, WM 2003, PalmOS) 


Kedves , dínók" társaságában múlathatjuk az időt, mégpedig nem is 
akármivel. Különböző színes golyókat kell eltüntetnünk egy hatalmas 
csúzli segítségével, lehetőleg még azelőtt, hogy letelne az időnk és elta- 


posna minket egy hatalmas zöld lábú őslény. Ez valószínűleg azon játé- 
kok köz tartozik, amelyet feltétlenül ki kell próbálni, mert egyszerűen 
képtelenség visszaadni azt a hangulatot, amit e játék közben érzünk. 


8.9 Hellfire 
(shareware, Pocket PC, WM 2003, PalmOS) 

A 3D akciójátékok szerelmeseinek is akad azért nyalánkság a tenyér- 
gépeken. Itt van rögtön a frissen debütáló Hellfire, amelyben helikopter- 
pilótaként teljesíthetünk szolgálatot a világ legkülönbözőbb tájain. Vá- 
laszthatunk, hogy amerikai vagy orosz helikopter fülkéjében ülve kíván- 
juk-e megsemmisíteni az ellenséges gépeket és kiszabadítani a túszokat. 
Rendkívül hangulatos és szép 3D-s játék. 


8.10 Microguad 
(shareware, PalmOS] 


Maradjunk még a 3D világnál: ezúttal egy kis motorversenyen. A 
Microguad nagyon szép 3D grafikával és pergő játékmenettel várja a ver- 
senylázban égőket. Bár elsősorban Tungsten T3-on jelent igazi élményt, 
természetesen játszhatunk bármely 320x320 pixel felbontású Palmon, 
sőt, a játék 160x160-as felbontású modelleken is futtatható. 


8.11 PC-s játék átiratok 
(shareware, Pocket PC, PalmOS) 


A Zio Interactive meglehetősen érdekes elhatározásra jutott annak ide- 
jén. Elkezdték ugyanis átírni a különböző népszerű PC-s játékokat 
Pocket PC-re és PalmOS-re. Így azután elkészült az Age of Empires, a 
Sim City 2000, a Metalion 2, a FIFA 2002 és a Tiger Woods Golf Pocket 
PC-s átirata is, de hogy a PalmOS-t használók se panaszkodhassanak, 
rájuk is gondoltak, igaz, egyelőre nem ilyen nagy nevekkel. Így azután 
kedvenc PC-s játékaink egy részét immár magunkkal is vihetjük, zseb- 
ben. A két legnépszerűbb, az Age of Empires és a Sim City 2000 nagy si- 
kereket ért el ezen a platformon is, bár a kezelésük korántsem olyan ké- 
nyelmes, mint egy eleve Pocket PC-re tervezett stratégiának. Azért az 
eredeti ismeretében a hangulat — zene és grafika tekintetében — megvan. 
Így azután minden bizonnyal sokan hódolnak majd ezen átiratoknak is. 


8.11.1 Pocket C64 
(shareware, Pocket PC, WM20O3]) 


A Commodore 64-et a megjelenésétől kezdve hatalmas siker övezte. 
Az elsősorban játék és scene platform több változtatáson is átment az 
idők során, mígnem végleg leváltották őt a modern játékkonzolok és 

PC-k. A C64 azonban mindmáig él és virul, hiszen ha valakinek fizikai 
értelemben nincs is meg a jó öreg masina, emulátorok formájában tízez- 
rek éleszthetik újra PC-jükön, Linux és Windows alatt egyaránt. 

Nos, ez esetben nem vagyunk szobánk négy falához kötve, ha ránk jön 
a nosztalgiahullám és szeretnénk játszani régi kedvenceinkkel. Ha van 
egy Pocket PC-nk, máris tenyérgépünkre varázsolhatjuk a jó öreg Com- 
modore-t. 

A dolog egyetlen szépséghibája, hogy az emulátorhoz alapfelszerelés- 
ként — hasonlóan a legtöbb emulátorhoz — nem jár a C64 egyetlen ROM- 
image-e sem (Kernal ROM, 1541 ROM stb.), így azokat az internetről 
kell letöltenünk. Ezt egyébként percek alatt elintézhetjük, mert a hálózat 
hemzseg a különböző lementett ROM-verzióktól, elegendő az egyik ke- 
resőben beírni a , C64 ROM image" kifejezést, és minimum nyolcezer 
találattal , gazdagodunk". A letöltött image állományokat másoljuk át a 
tenyérgépünkre, és a program első indításakor válasszuk ki őket a meg- 
jelenő párbeszédablakokban. 

Ha ezen túl vagyunk, már be is jelentkezik a jól ismert kék C64 képer- 
nyő, és a kurzor már villog is a , Ready" felirat alatt. Töröljük le megha- 
tottságunk könnyeit, és keressük elő a szekrény mélyéről vagy a memó- 
riánkból kedvenc Basic parancsainkat, mert ha nagyon szeretnénk, akár 
programozhatunk is egy kicsit játék előtt. 

Természetesen mit sem érne a program, ha nem tudnánk egyetlen régi 
játékunkat sem használni. Ha az interneten rákeresünk a D64, T64, sza- 
vakra, számos archívumból válogathatjuk össze egykori kedvenceinket, 
de kizárásos alapon elegendő beírnunk a www.c64.com címet. Több 
száz régi nagy nevet és kevésbé ismert játékot találunk itt letölthető for- 
mában, képekkel és rövid leírással. 


TC Hasznos linkek a PDA-k világából 


A PDA-k világa az utóbbi években rohamos fejlődésnek indult, s 
mivel ugyanez érezhető a mobiltelefonok piacán is, a téma 
iránt érdeklődők szinte naponta ismerkedhetnek meg új fogal- 
makkal, típusokkal, megoldásokkal. Az egyetlen hírforrás, amely 
ilyen tempóban képes érdemi információkat közölni, az 
internet. Lássuk hát, mit, hol találunk a világhálón PDA téma- 
körben. 


9.1 http://www.pdamania.hu 

A www.pdamania.hu Magyarország egyik legsokoldalúbb PDA-s 
portálja. Nem is annyira a naponta frissülő hírek vagy az újdonságok 
részletes bemutatása miatt — bár kétségtelenül ezek is sokat számítanak 
—, hanem a méretes fórumnak köszönhetően, ahol a kezdők segítséget, a 
szakértők pedig vitapartnert találhatnak PDA-témákban. A számos be- 
mutató és FAOG olvasása mellett még akkor is érdemes idelátogatni, ha 
használt gépek eladásán/vételén törjük a fejünket. Ha pedig a kényelmes 


vásárlás hívei vagyunk, bizonyára örömünkre szolgál majd, hogy az ol- 
dalon online áruház is található, ahol természetesen csupa PDA-val kap- 
csolatos holmit vásárolhatunk meg, no és persze tenyérgépeket nagy vá- 
lasztékban. 


9.2 http://ppc.frontember.hu/index.php 

A Pocket PC portálon ugyancsak híreket, szoftver- és hardverbemuta- 
tókat találhatunk, kifejezetten Pocket PC témakörben. Sőt, letöltési lehe- 
tőségek, e-book-gyűjtemény és fórum is gazdagítja a kínálatot. 


9.3 http://www.speedshop.hu 


A Speedshop oldala valójában a Thököly GSM-et rejti. A cég az egyik 
legnagyobb választékot kínálja hazánkban a mobil és PDA felhasználók- 
nak kiegészítőkből. Képernyőkímélő fólia, adatkábel, kiegészítő eszkö- 
zök tárházából válogathatunk, s módunk van az internetes vásárlásra is. 


9.4. http://www.hp.hu/ipag klub 


Az újdonsült iPag tulajdonosok első útja minden bizonnyal ide kelle- 
ne, hogy vezessen. A HP által létrehozott online klub ugyanis sok hasz- 
nos információval szolgálhat a HP tenyérgépeiről, ráadásul magyar nyel- 
ven. 


9.5 http://www.hpebook.hu 

Ha elektronikus könyveket szeretnénk olvasni a tenyérgépünkön, a 
HP E-book tárjában minden bizonnyal találunk kedvünkre valót. 

Hónapról hónapra megújuló tartalomból tölthetjük le a klasszikus és 
jelenkori magyar irodalom alkotásait a Microsoft Readerrel olvasható 
LIT formátumban. A választék átlátását segíti, hogy kategóriákra osztot- 
ták a könyveket, így gyorsan megtalálhatjuk a kedvünkre való olvasni- 
valót. Az oldal érdekessége, hogy nemcsak PDA-ra, hanem Tablet PC-re 
optimalizálva is megtalálhatók a könyvek. És ami nem utolsó szempont, 
ingyenesen tölthetjük le az elektronikus olvasnivalókat. 


9.6 http://pda.lap.hu/ 


A lap.hu különböző gyűjtőoldalai között természetesen a PDA is sze- 
repel. [gy a fenti címre , elszörfözve" minden bizonnyal találunk linke- 
ket szépszámmal, e témakörben. 


9.7 http://pda.tucows.com 


A Tucowas PDX- Déwhlóád software , sharewárc , und ffeewarc for Palm Pilot and otherPDA devices - kájctozott in. 

Shareware és freeware PDA programok Pocket PC, PalmOS és EPOC 
alá, mondhatni kimeríthetetlen mennyiségben. Ha kipróbálásra keresünk 
egy programot, itt szinte biztosan megtaláljuk. 


9.8 http://www.handango.com 


A Handango a legnagyobb kereskedelmi oldal, ahol online vásárolha- 
tunk PDA szoftvereket Pocket PC, PalmOS, SmartPhone, Symbian OS, 
Linux és BlackBerry platformokra. Amennyiben egy adott feladatra ke- 
resünk megoldást, vagy csak kíváncsiak vagyunk az újdonságokra, érde- 
mes ide ellátogatni. Itt ugyanis nem csak vásárolhatunk, hanem az ese- 
tek túlnyomó többségében próbaverziókat is letölthetünk. 

9.9 http://www.freewareppc.com/ 


Ha nem szeretnénk fizetni a szoftverekért, de azért szeretnénk minősé- 
gi programokkal megoldani a feladatainkat Pocket PC-nken, ezen az ol- 
dalon számos freeware, vagyis ingyenesen használható alkalmazás kö- 
zül választhatunk, témakörök szerint csoportosítva. Érdemes akár na- 
ponta ellátogatni ide, mert a kínálat folyamatosan bővül. 


9.10 http://www.freewarepalm.com/ 


Hasonlóan az előbb bemutatott oldalhoz, itt is freeware szoftvereket 
találunk, ám ezúttal PalmOS alá. Erre az oldalra is érvényes, hogy érde- 
mes gyakran látogatni, hiszen folyamatosan bővítik a válogatást. 


9.11  http://www.palmgear.com/ 


PalmOS alá írt szoftverek tárháza, legyen szó freeware vagy share- 
ware megoldásokról egyaránt. Rövid leírás és képek minden népszerű 
Palm programról, kategorizálva. 


9.12 http://www.mitacpda.hu/ 


Mindent megtudhatunk magyarul a Mitac gépeiről, ha ellátogatunk a 
www.mitacpda.hu oldalra. Részletes leírások, letöltések találhatók az 
oldalon, hogy megkönnyítsék a Mitac gép vásárlása előtt álló vagy ép- 
pen már Mitac tulajdonos felhasználók életét. 


9.13  http://www.firstloox.org 


A First Loox az egyik legnépszerűbb oldal, a Fujitsu Siemens Loox 
tenyégépekkel foglalkozók közül. Megtalálunk itt minden Loox-szal 
kapcsolatos hírt, frissítéseket, újonnan megjelenő kiegészítőket, tokokat, 
szoftverteszteket. Ha egy Loox 600-as vagy 610-es boldog tulajdonosai 
vagyunk, feltétlenül érdemes betenni ezt az oldalt a Kedvencek közé. 


9.14 http://www.davesipag.com 


Dave iPaw oldala az iPag felhasználók kimeríthetetlen tárháza. Folya- 
matosan frissülő oldal, amelyen megtalálhatók a legfrissebb informáci- 
ók, természetesen iPag témában. Tesztek, adatlapok, kiegészítők szere- 
pelnek a repertoárban, és persze megtaláljuk az aktuális frissítéseket, ja- 
vításokat is. 


9.15 http://www.pdagold.com 


A Windows Mobile PDA-k és SmartPhone-ok gazdáinak hihetetlenül 
bőséges információs forrás a PDA Gold, amely tesztek és hírek terén jól 
használható. Sőt, számos Today téma közül is válogathatunk (kategori- 
zálva), ha már meguntuk az eredetit. 


9.16 Mhttp://www.microsoft.com/windowsmobile 


A Microsoft hivatalos Windows Mobile oldalán kiegészítőket, infor- 
mációkat, letölthető programokat találnak a Pocket PC és smartphone 
tulajdonosok. Számos kiegészítő program és frissítés is letölthető innen, 
illetve megismerkedhetünk a Windows Mobile 2003 rendszer újdonsága- 
ival egy interaktív , túra" során. 


9.17 http://www.pocketpcthemes.com 


Ha szeretnénk kicsit megújítani Today képernyőnk külsejét, ezen az 
oldalon számos előre elkészített téma közül válogathatunk, különböző 
kategóriákban. 


9.18 http://www.astraware.com 


Rengeteg, csodálatos grafikával elkészített és izgalmas játékmenetet 
ígérő játék próbaverzióját tölthetjük le innen. Többek között a Be- 
jeweled, a Mummy Maze vagy éppen a /lellfire is innen indult útjára, 
mindkét PDA platform alá. 

